29 сентябрь, 2021, 01:58\nТеглар:Реал | Шериф | Жасур Яхшибоев\nЕЧЛ 2-турида сенсацион натижа гувоҳи бўлдик!\nЕвропа Чемпионлар лигаси 2-туридан ўрин олган "Реал" - "Шериф" баҳси якунига етди ва бу учрашувда 2:1 ҳисобида ҳамюртимиз тўп тепаётган жамоа ғалаба қозонди.\nЎйиннинг 25-дақиқасида Яхшибоев ҳисобни очди. 65-дақиқада Бензема пенальтидан унумли фойдаланиб, мувозанатни тиклади. Ўйиннинг асосий вақти сўнгги дақиқалари ўтиб бораётган бир пайтда Тилль жамоасининг ғалаба голини урди.\nМазкур натижадан сўнг, Молдова клуби турнир жадвалида 6 очко билан 1-ўринга кўтарилиб олди. "Қироллик клуби"да ҳозирча 3 очко бор ва улар 2-поғонадан жой олган.\nUEFA ЧЛ "D" гуруҳи 2-тур\nDjasur Yakhshibaev 25'\nСебастьян Тилль 90'\nСтадион: Estadio Santiago Bernabeu 24522 томошабин\nБош ҳакам: Lawrence Visser\nУчрашув якунига етди. "Шериф" "Реал" майдонида кутилмаган тарзда ғалаба қозонди. Ҳамюртимиз мазкур учрашувда жамоасининг бир голига муаллифлик қилди. Ҳисоб 2:1.\nТилльс фантастик зарбаси билан жамоасини олдинга олиб чиқди.\nГОООООЛ! "Шериф" ҳисобда олдинга чиқиб олди.\nЙович ажойиб имкониятдан фойдалана олмади.\n"Реал" бурчак тўпи тепиш имкониятига эга бўлди.\nКамавинга рақиб жарима майдони ичида йиқилиб тушди, бироқ фол эмас.\n"Шериф" футболчиси олис масофадан ҳавфли зарба йўллади, аммо Куртуа ўз ўрнида.\nЛука Йович сариқ карточка билан жазоланди.\n"Шериф"нинг кам сонли ҳужумларидан бири, бироқ ҳимоячилар ўз ўрнида.\n"Реал" яна олдинга ўтишда давом этмоқда.\n"Шериф" офсайддан гол урди.\nВинисиус фаол тарза олдинга ўтмоқда. У яна зарба йўллади. Дарвозабон ўз ўрнида.\n"Реал"да ўзгаришлар амалга оширилди. Гутьерес, Азар, Вальверде майдонни тарк этди. Кросс, Модрич ва Родриго уларнинг ўрнини эгаллади.\nГООООООЛ! Бензема ҳисобни тенглаштирди.\nПЕНААААЛЬТИ. Винисиус билан бўлган эпизодда чиндан ҳам ҳимоячилар ўйин қоидасини бузган эди.\nВинисиус рақиб жарима майдони ичида яна йиқилиб тушди. Бу сафар пенальти белгиланиши эҳтимоли катта.\nҲакам ВАРга мурожаат қилди. Аммо пенальти эмас.\nВинисиус рақиб жарима майдончаси ичида йиқилиб тушди.\nАлабанинг узатмасидн сўнг Милитао бош билан зарба йўллади. Бироқ ноаниқ.\nАзарнинг аниқ зарбасини "Шериф" посбони қайтарди.\nВинисиус рақиб ҳимоясини ёриб кирди, бироқ барибир тўпни ҳимоячилар олиб қўйди.\n"Реал" ҳужумга ўтди. Камавинганинг узатмасини "Шериф" ҳимоячилари қайтарди.\nЯхшибоев тўпга бироз ета олмади.\n"Реал" иккинчи таймда ҳам катта куч билан олдинга ўтмоқда.\nБиринчи бўлим якунига етди. Ҳозирча Яхшибоевнинг голи эвазига унинг жамоаси олдинда бормоқда.\n"Шериф" яхши ҳимояланмоқда, "Реал" эса ҳужум қилишдан тўхтамаяпти.\nКаземиронинг зарбасини яна дарвозабон қайтарди.\nАзар ўткир бурчак остидан зарба йўллади. Ҳимоячилар ўз ўрнида.\nКаземиро сариқ карточка олди!\n"Реал" жуда кўп имкониятларни кўкка совуриб юбормоқда. Бу кетишда улар ўз майдонида муҳим очколардан мосуво бўлиши мумкин.\nБензема гол уришига бир баҳия қолди.\nБензема дарвоза томон зарба йўллади. Ҳимоячилар ўз ўрнида.\nУХХХХХХХХХХХ! Яхшибоевда яна бир имконият пайдо бўлди, унинг зарбасига бироз аниқлик етишмади.\nГутьереснинг зарбаси кучли, бироқ ноаниқ чиқди.\n"Реал" бор кучи билан ҳужумга ўтмоқда.\nҚанотдан узатилган тўпни ҳамюртимиз "Реал" дарвозасига жойлаб қўйди.\nГОООООООЛ! Яхшибоев гол урди.\nАзарнинг узатмасидан сўнг Вальвердедан ҳавфл зарба, бироқ ноаниқ.\nЯхшибоев офсайд ҳолатида қолиб кетди.\nЯна Азар йиқитилди. "Реал" фойдасига жарима зарбаси.\nБенземанинг жаримадан йўллаган зарбасини дарвозабон қайтариб юборди.\n"Шериф" Азарни ўз жарима майдончасига яқин жойда йиқитди.\n"Шериф" "Реал" жарима майдончасига яқинлашишга ҳаракат қилиб кўрди, бироқ Мадрид клуби ҳимоячилари ишончли ўйнади.\nЯхшибоев Алаба билан тўп учун курашда имкониятни бой берди.\nКристианунинг узатмасини Куртуа осонлик билан эгаллаб олди.\n"Реал" ҳимояда тўпни назорат қилмоқда.\nВинисиус жарима майдони ичига кириб борди, бироқ унинг зарба йўллашига ҳимоячилар йўл қўймади.\nАдама Траоре тинчланиши керак. У рақибга нисбатан жуда қўпол ўйнади.\nВинисиус олдинга пас берди. Георгис Атанасиадис тўпни узоқлаштирди.\n"Шериф" футболчиси Данило Арбелоеда рақибга нисбатан қўпол ўйнади.\nФеде Вальверде ўйиндан ташқари ҳолатда қолиб кетди.\nАссалому алейкус қадрли футбол мухлислари. Европа Чемпионлар лигаси 2-туридан ўрин олган "Реал" - "Шериф" ўйинини сайтимиз орқали томоша қилишингиз мумкин.\nШериф матонат кўрсатиб Реал майдонидан ғалаба билан қайтди. Офарин Шерифжон ва Жасуржон. Ғалабада Жасурни, Дарвозабонни ва Себастиян Теллнинг ҳиссаси катта бўлди. Гуруҳдан чиқса зўр бўладида. Камида европа лигаси бор менимча Шерифжон ва Жасур учун. Фақат Омад.


— Тадбиркорлар, шу жумладан хорижий инвесторларга прокуратура органлари томонидан 23 630 та ҳолатда турли масалаларда амалий ёрдамлар кўрсатилди.\nЖиззахда қулаган бино воқеаси ҳақида: мақсад фақатгина моддий фойда олишдан иборат бўлмаслиги керак!\nЖиззах шаҳрида қурилиш талаб-меъёрлари бузилиши натижасида қулаган бино мавзуси кенг жамоатчилик муҳокамасига сабаб бўлди. Бугун қурилиш стандартлари асосида фойдаланувчилар учун қулайликлар яратиш ўрнига, инсонлар соғлиғи, ҳаёти ва мол-мулкига зарар етказилса ҳам ўз фойдасини кўзлаб қурилиш ишларини олиб бораётган «тадбиркорлар» борлиги...\n2021 йил 13 январь куни Олий Мажлис Қонунчилик палатасининг навбатдаги мажлиси бўлиб ўтди. Унда депутатлар «Лицензиялаш, рухсат бериш ва хабардор этиш тартиб-таомиллари тўғрисида»ги қонун лойиҳасини атрофлича кўриб чиқдилар.\nЎзбекистонда қурол учун рухсатнома қандай олинади?\nҲужжат билан қурол ва унинг ўқ-дорилари муомаласи соҳасида рухсат беришга доир талаблар ва шартларни, шунингдек рухсатнома бериш ёки беришни рад этиш, унинг амал қилишини тўхтатиб туриш, тугатиш ва бекор қилиш ҳамда рухсат беришга доир талаблар ва шартларга риоя этилишини назорат...\nНодавлат таълим хизматлари фаолиятини амалга ошириш ҳуқуқини берувчи лицензия чекланмаган муддатга берилади\nНодавлат таълим хизматлари кўрсатиш соҳасида таълим турлари бўйича лицензия давлат хизматлари марказлари ёки ЯИДХП (my.gov.uz) орқали Вазирлар Маҳкамаси ҳузуридаги Таълим сифатини назорат қилиш давлат инспекциясига ҳужжат топшириш асосида олинади.\nSmart medical pharm ва Billur Medical Trade 70 фоизлик этил спирти ҳамда «Меновазин» маҳсулотларини ноқонуний йўллар билан ишлаб чиқармоқда. Улар дори воситаларини ишлаб чиқариш ҳуқуқига эга бўлган лицензиатлар реестрига киритилмагани аниқланди.\nДавлетов: «Лицензия» ахборот тизими 2021 йил 1 январдан ишга туширилади\nПрезидентимизнинг мурожаатномасида тадбиркорларни кўп қийнайдиган соҳа –лицензиялаш ва рухсатномалар бериш тартибларини жиддий ўзгартириш ҳақида топшириқлар берилган эди.\nДавлат хизматлари агентлиги халқ хизматида!\nМамлакатимизда инсон ҳуқуқларини ҳимоя қилиш давлат сиёсати даражасига кўтарилган. Эътиборлиси олиб борилаётган ислоҳотларнинг барида халқимиз манфаатлари, ҳуқуқ ва бурчлари давлат химояси остига олинган бўлиб, турли бюрократик, сансалорлик ва коррупциянинг олдини олиш, халқимизнинг давлат идораларидан рози бўлиб яшашига хизмат қилмоқда.\nХусусий бандлик агентликлари учун лицензия талаблари ўзгарди\nВазирлар Маҳкамасининг тегишли қарори билан Ўзбекистон Республикасидан ташқарида иш излаётган шахсларни ишга жойлаштириш бўйича фаолиятни лицензиялаш тартиби тўғрисидаги низомга ўзгартиришлар киритилди.\nЎзбекистонда каннабисни кимлар етиштириши мумкин?\nАдлия вазирлиги ахборот хизмати раҳбари Севара Ўринбоева каннабис ўсимлигини етиштириш ва фойдаланиш бўйича маълумот берди.\nShowing 81-100 of 660 items.


Дилфуза Исмоилова: “Аҳмадбой билан қариндош эдик” » Ўзбекистон янгиликлари – Zamin.uz\n18-07-2016 | 17:55\nZAMIN.UZ / Маданият / 18 Июл 2016 года2 224\nАввалроқ, чинозлик Аҳмад Турсунбоевнинг кирдикорлари фош этилиб, у тузган “молиявий пирамида”га нуқта қўйилгани ҳақида хабар берган эдик. Аҳмадбойнинг ноқунуний фаолияти тўғрисидаги “Аҳмад васвасаси” кўрсатуви эфирга узатилгач, унда кўрсатилганлардан Ўзбекистонда хизмат кўрсатган артист Обид Асомов ижтимоий тармоқлардаги шахсий саҳифаси орқали эътироз билдириб чиққан эди. Ўтган ҳафтада эса ижтимоий тармоқлар, хусусан, Telegram мессенжерида хонанда Дилфуза Исмоилованинг Аҳмад Турсунбоев билан бирга суратга олинган видеолари тарқалди. Ушбу видеоларда Исмоилованинг Турсунбоевни дуо қилаётгани тасвирланган, деб хабар бермоқда "Qalampir.uz" сайти. “Бахтимизга бой отамиз соғ бўлсинлар, умрлари узоқ бўлсин. Оллоҳнинг ўзи сизни ўз паноҳида асрасин. Бой отамизни ёмон кўзлардан, ёмон одамлардан худо асрасин”, деб ният қилади Исмоилова. Мазкур ҳолат ижтимоий тармоқларда муҳокамаларга сабаб бўлмоқда. Кимдир Исмоилова иштирокидаги бу видеони оддий ҳолатга йўйса, яна бошқалар хонандани ҳам Аҳмадбойга пул берганлар қаторига қўшмоқда. Мазкур масалага ойдинлик киритиш мақсадида хонанда Дилфуза Исмоилова билан боғландик. “Аҳмадбой Турсунбоев қариндошларимиздан бири бўлган. Сиз айтаётган видеода эса номақбул ҳолат йўқ. Мен у кишиннинг хонадонидаги тўйда иштирок этганман. Бу видео ана шу тўйда олинган”, дейди Исмоилова. Мазкур видеони ижтимоий тармоқлар орқали томоша қилиб, ўз фикрини билдираётганларнинг кўпчилиги Дилфуза Исмоилованинг деярли ҳамма тўйларда видеоларга шу тарзда тушиши, тўй эгаларини, куёв ва келинни видеодагидек дуо қилиши одатий ҳоллигини айтишмоқда. Маълумот ўрнида, Турсунбоев бир неча йиллар давомида йилига камида 100 фоизлик дивиденд тўлаш, яъни икки баробар қилиб қайтаришни ваъда қилиб, жуда катта миқдордаги омонат маблағларини миллий ва хорижий валютада қабул қилиш билан ноқонуний равишда шуғулланиб келган. Бундан ташқари, “тадбиркор” йилига 40 фоизлик устама тўлаш шарти билан аҳолига қарз бериб келган.\n23:54 / 02-07-2016


«Макка фатҳидан кейин ҳижрат қилишлик йўқдир» Замонавий давлат бошқарувини куфрда айблаб, Пайғамбар даврини қўмсовчи ва ҳижратни тарғиб қилувчи тоифаларга мисол қилиб, бугунги кунда айрим сохта салафий, деб ном олган тоифаларни келтириш мумкин. Улар ўзи туғилиб ўсган ватани, миллати, ҳатто ота-онасига қарши чиқиб, «ҳижрат» деган тушунчани ёшлар онгига сингдиришга уринмоқда. Уларни тўғри йўлдан оздириб, ватанига, миллатига қарши чиқишга ундаётир.\nСохта салафийларнинг даъво қилишича, бугунги кунда барча нарсалар бидъат (шариатда йўқ бўлган ва кейин пайдо бўлган) ҳисобланади. Улар жамиятдаги инсоннинг кийиб юрган либосидан тортиб, тутаётган рўзғор буюмлари ва қилаётган урфларигача ҳаммасини гўёки шариатга зид деб, инсонларни чалғитишга, тараққиётдан тўсишга уринмоқда ва бундай ҳолатдан фақатгина ҳижрат қилиш орқали қутилиш мумкинлигини уқтиришмоқда.\nШу ўринда сохта салафийлар ва экстремистик тоифалар даъво қилаётган ҳижрат масаласига ойдинлик киритиб ўтиш ўринлидир. Аслида, бундай жоҳилларга қарши Пайғамбаримиз Муҳаммад (с.а.в.)нинг биргина қуйидаги ҳадислари кифоя қилади: «Расулуллоҳ (с.а.в.) дедилар: «Макка фатҳидан кейин ҳижрат қилишлик йўқдир».\nСохта салафийлар ва бошқа экс¬тремистик тоифалар ўзлари ватандан қочиб чиқиб кетганларини «ҳижрат», ўзларига «муҳожир» деб ном қўйиб олганлар. Улар гўёки ҳақ йўлда эканини Қуръони каримдаги Нисо сураси, 97-99-оятларини далил сифатида келтирадилар. Мазкур оятлардаги ҳукм ўз диёрида ноҳақликларга дуч келган ва мусулмонлик амалларни бажаришда тўсқинликка учраган шахсга нисбатан олинади. Сохта салафийлар ва «Ҳизбут-таҳрир» партияси каби адашган тоифалар эса Қуръон ҳукми билан бошқарилмайдиган ҳар қандай давлатни куфр диёри сифатида эълон қилиб, уни тарк этишга даъват қилмоқда. Уларнинг наздида бундай юртлар ўзининг жамики бойликлари ва унга рози бўлиб яшаётган аҳолиси билан қўшилиб «дорул ҳарб», яъни уруш диёридир.\nШу ўринда табиий бир савол туғилади: «Ҳижрат қилмаган кофир бўлади», деб айтаётганларнинг ўзлари қаерга ҳижрат қилишни айтиб бера олармикин? Масалан, Ўзбекистонни «куфр диёри» ҳисоблаган жоҳил тоифаларнинг аксарияти Туркияга кетиб қолган ва бу ишини ҳижрат ҳисоблаган. Нима, Туркияда давлат Қуръон асосида бошқариладими?! Аслида, бу тоифаларнинг ботил эътиқодига кўра, Туркия ҳам «куфр диёри» эмасми?! Ушбу парадокс ҳам уларнинг эътиқоди, тутаётган йўли нотўғри эканига далилдир.\nҲижратнинг асл мазмун-моҳияти нима?\nЭнди ҳижратнинг асл мазмун-моҳияти ва бугунги кундаги мақоми ҳақида маълумот бериш ўринлидир. «Ҳижрат» деган тушунча тарихда, аниқроғи, Пайғамбаримиз даврларида ўз ҳукмини йўқотиб бўлганини юқорида ҳадис орқали аниқлаб олдик.\nМарҳум Шайх Муҳаммад Содиқ Муҳаммад Юсуф қуйидаги бир воқеани ҳикоя қилиб берган эдилар: «Ҳижратни даъво қилувчи тоифанинг фикрига биноан, ҳозир ҳамма мамлакатлар дорул куфр. Улар ўзлари қурган ҳарбий қароргоҳларга ҳижрат қилишни ва ўша ердан ҳужум уюштириб, ўзлари режа қилаётган хаёлий давлатни қуришни таклиф қиладилар. Ана, гап қаерда!\n...Мени зиёратимга келганлардан бири ўзига керак бўлган бир неча саволлардан кейин менга жиддийроқ савол борлигини айтди. «Қани, эшитайлик-чи, қандай савол экан ўзи?» – дедим. «Баъзи тоифалар, ҳозир ҳижрат қилиш фарз», — дейишмоқда. Бунга нима деймиз?», — деди. Мен унга: «Агар ҳижрат қилиш фарз бўлса, нима учун ўзингиз уни қилмай юрибсиз, демадингизми?» — дедим. «Бу нарса эсимга келмабди. Аммо у одам жуда қаттиқ туриб, шу ишни қилиш керак, деб уқтирмоқда», — деди. Мен унга шундай жавоб бердим: «Фарзи айнларни адо этишга имкон бўлса, ҳижрат фарз бўлмайди. Бу гапни аввал нима қилса, қилиб юрганлар ўзларидаги нуқсонни хаспўшлаш учун айтишади. Улар шундай қилсалар, гуноҳлари енгиллаб қолганга ўхшайди. Сизлар тушуниб олдингиз, унга ўхшаш гапларга эътибор берманглар. Бугунги кунда динда мана шу турдаги ҳаддан ошганлар бизда ҳам кўп. Улардан жуда эҳтиёт бўлиш керак».\nЮқоридаги воқеада замонамиз уламосининг фикрларини эшитдик. Энди тарихда яшаган уламолар, саҳобаларга мурожаат қиламиз. Таниқли саҳобалардан бири Абдуллоҳ ибн Абу Авфо (р.а.) бир гуруҳ шогирдлари билан илк ҳаворижлар олдидан ўтиб қолибдилар. Унинг шогирдлари бу зотнинг кимлигини таништириб: «Бу Абдуллоҳ ибн Абу Авфо ҳазратлари бўладилар!», дебдилар. Шунда Абу Феруз деган ҳавориж: «Агар ҳижрат қилганида, қандай ҳам яхши одам бўларди!», дебди.\nМазкур ривоятга эътибор берсангиз, ҳаворижлар Расулуллоҳ (с.а.в.)нинг саҳобасини менсимаяпти, ҳижрат қилмаган, деб таъна қиляпти. Шунда Абдуллоҳ ибн Абу Авфо ҳаворижларни назарда тутиб: «Аллоҳнинг душмани нима деяпти?», деб сўрабдилар. Одамлар унинг: «Агар ҳижрат қилганида, қандай ҳам яхши одам бўларди!», деяётганини айтишибди. Шунда Абу Авфо: «Расулуллоҳ (с.а.в.) билан ҳижрат қилганимдан сўнг яна ҳижрат бор эканми?!», деб туриб, бундай дебдилар: «Улар билан курашган ёки шу мақсадда вафот қилганларга жаннат башорати бўлсин!»\nМазкур ривоятга кўра, саҳобалар ҳам ақидада адашиб кетган ҳаворижларни Аллоҳнинг душмани, деб атамоқда ва уларга қарши турганларга жаннатни сўраб дуо қиляпти.\nХалифаликни даъво қилиш исломда ҳам тақиқланган\nЭнди иккинчи тоифа — бугунги кунда халифаликни истовчи «Ҳизбут-таҳрир» тоифасига раддия бериб ўтамиз. Ҳизбчилар шуниси билан ажралиб турадики, улар тараққиёт, кийиниш маданиятида унчалик чуқур кетмайдилар. Шунинг учун ҳам ҳизбчиларни жамиятда оддий инсонлардан ташқи қиёфасида ажратиб олиш жуда қийин. Лекин уларнинг ақидасига назар ташласак, асрлар давомида юртимизда муқим бўлиб келаётган мотуридия ва ҳанафия таълимотига мутлақ зид эканига гувоҳ бўламиз. Шу сабабли биз бу тоифага улуғ аждодимиз, мотуридия таълимотининг пешқадам вакили – Абул Муин Насафий илмий мероси орқали раддия беришни жоиз топдик.\nҲизбчиларнинг энг адашган жиҳатларидан бири шундаки, улар қазо ва қадар масаласида адашиб, Аллоҳнинг азалдан яратган тақдири бўйича ботил эътиқодни илгари сурадилар. Ҳизбчиларнинг “пешво”лари томонидан ёзилган адабиётларда шундай таъкидлаган: «Инсон томонидан содир бўладиган феълларнинг Аллоҳнинг яратган қазосига алоқаси йўқдир ва қазонинг ҳам инсон феълларига боғлиқлиги йўқ. Чунки инсон ўз феълларини ўз иродаси ва ихтиёри билан бажаради».\nНасафий «Буҳр ал-калом»да бу ботил эътиқодга раддия бериб шундай дейди: «Агар бандалар ўз амалларини (феъл) ўзлари яратсалар, Аллоҳга шерик бўлиб қоладилар. Ваҳоланки, бизнинг наздимизда, (мотуридия таълимотида) феълларни Аллоҳ яратган ва ўша феълларни Аллоҳнинг иродаси, берган иститоати билан банда бажаради. Бунга қуйидаги оятлар далилдир:\n«У – осмонлар ва ернинг подшоҳлиги Ўзиники бўлган, бола-чақа қилмаган, подшоҳликда бирон шериги бўлмаган ва барча нарсани яратиб (аниқ) ўлчов билан ўлчаб қўйган зотдир» (Фурқон сураси, 2-оят).\n«Мана шу Аллоҳ Парвардигорингиздир. Ҳеч ҳандай илоҳ йўқ, магар Унинг ўзи бордир. У ҳамма нарсани яратгувчидир. Бас, Унга бандалик қилингиз! У ҳамма нарсанинг устидаги вакил – муҳофаза қилгувчидир» (Анъом сураси, 102-оят).\nШунингдек, «Ҳизбут-таҳрир» партиясида бугунги кунда халифалик сайлаш зарурлиги ва халифасиз яшайдиган мусулмоннинг имони қабул қилинмаслиги ҳақидаги «Аҳли сунна вал жамоа» ақидасига зид қарашларига ҳам «Баҳр ал-калом» асарида аниқ ва лўнда раддия бериб ўтилган. Асарда таъкидланишича, Пайғамбаримиз(с.а.в.)дан қуйидаги ҳадис келган: «Расулуллоҳ (с.а.в.) дедилар: Мендан кейин халифалик ўттиз йил давом этади ва ундан кейин амирлик ва подшоҳликларга бўлинади» (Имом Абу Довуд ва Имом Термизий).\nДемак, мазкур далилдан кўриниб турибдики, бугунги кунда халифаликни даъво қилишлик мантиқан нотўғри ҳисобланади. Ҳозирги демократик конституцион тузумни агарда унда ислом тамойилларига зид кўрсатма ва қонунлар белгиланмаган ҳамда мусулмонлар ўз диний ибодатларига тўлиқ амал қилиш ҳуқуқи билан кафолатланган бўлса, бундай давлат хоҳ у Ўзбекистон бўладими, ҳоҳ Туркия бўладими, хоҳ Европа давлатлари бўладими, ҳеч ким «дорул куфр» деб аташига ҳаққи йўқ.\nЎзбекистон халқаро ислом академияси «Исломшунослик ва\nислом цивилизациясини ўрганиш ISESCO» кафедраси доценти, тарих фанлари номзоди


Агар аёл турмуш ўртоғи билан ҳали ажрашмаган бўлса, бола учун алимент олишга судга ариза беришга ҳақлими?\n– Ҳа, ҳақли. Баъзи фуқароларимиз судга алимент ундириш тўғрисидаги аризани фақат ажралгандан кейин бериш мумкин деб ҳисоблаб, янглишадилар. Бу – тўғри эмас.\nОта-она вояга етмаган болаларига таъминот бериши шарт. Бунда уларнинг мажбуриятлари тенгдир. Вояга етмаган болаларига таъминот бериш мажбуриятини ихтиёрий равишда бажармаган ота (она)дан суднинг ҳал қилув қарорига ёки суд буйруғига асосан алимент ундирилади (Оила кодексининг 96, 97-моддалари).\nШу сабабли агар бола ота-онадан бири билан яшаса, ушбу ота (она), эр-хотин ўртасидаги никоҳ бекор қилинган ёки қилинмаганидан қатъи назар, болага бошқасидан алимент ундириш тўғрисида суд буйруғини бериш тўғрисида ариза ёки даъво аризаси беришга ҳақлидир. Бундан ташқари, ҳатто эр-хотин бирга яшаса ҳам, масалан, эр вояга етмаган болани таъминлашдан бўйин товласа, аёл судга болани таъминлашга алимент ундириш тўғрисида ариза билан мурожаат қилишга ҳақлидир.\nШунингдек алимент ундириш ҳуқуқига нафақат боланинг онаси, балки отаси ҳам ҳақли эканлигини таъкидлаб ўтамиз. Шу боис вояга етмаган бола уни таъминлайдиган отаси билан яшаса, боланинг онаси эса болани тарбиялаш ва таъминлашда иштирок этмаса, боланинг отаси ҳам боланинг онасидан «алимент олиш» учун судга мурожаат этишга ҳақлидир.\nПрочитано: 5339 раз(а)


Эронда Теҳрон-Москва-Анқара давлатларининг учтомонлама йиғилиши ўтказилади - Parstoday\nфеврал 20, 2020 20:10 Asia/Tashkent\nТуркия Ташқи ишлар вазирлиги, Сурия вазиятини кўриб чиқиш учун Эрон, Туркия ва Россия ўртасидаги учтомоналама йиғилиш ўтказилишини тасдиқлаб, 3 мамлакат учтомонлама бу йиғилишини ўтказиш вақти хусусида маслаҳатлашишмоқда деб изоҳлади.\nЭрон телерадиокомпаниясининг хабар қилишича, Туркия ТИВ-и Сурия вазиятини кўриб чиқиш учун Эрон, Туркия ва Россия ўртасидаги 3 томонлама йиғилиш ўтказилишини тасдиқлар экан, томонлар йиғилиш санаси борасида келиша олишга ҳаракат қишимоқда деб таъкидлади.\nБундан олдин Ғарбий Осиё -Яқин Шарқ ишларидаги Россия президенти Михаил Богданов келаси кунларда Сурия вазиятини таҳлил этиш мақсадида 3 мамлакат йиғилишини ўтказилишини хабар қилиб, Теҳрон бу йиғилишга мезбонлик қилади. Йиғилишда 3 мамлакат президентлари ҳам қатнашади деб қўшимча қилди.\nЎтган ойи Сурия армиясининг ҳарбий амалиётлари ва унинг кетмакет мувафаққиятларини бошланиши билан бу мамлакат шимол минтақаси вазияти мураккаблашиб борган.\nСурия армияси ва Туркия ҳарбий кучлари ўртасида тўқнашувларни бошлангани ва ҳар икки томон бир- бирининг позицияларини нишонга олишни бошлагани билан кескинликлар янада кучайган.


Ўзбекистон U-20 футзал термаси 14 футзалчи билан Осиё чемпионатига йўл олади\n4 май, 2017, 12:00\nШу йилнинг 16–26 май кунлари Таиланд пойтахти Бангкок шаҳрида футзал бўйича тарихда илк марта 20 ёшгача бўлган футзалчилар ўртасида Осиё чемпионати бўлиб ўтади.\n30 март куни бўлиб ўтган қуръа натижасига кўра, Ўзбекистон U-20 терма жамоаси “C” гуруҳидан жой олди ва унда Қатар, Ливан, Мьянма ва Гонг Конг давлатидаги тенгдошлари билан куч синашади.\nЎзбекистон U-20 футзал термаси бош мураббийи Осиё чемпионатига 14 футзалчини танлаб олди. Қуйида улар билан танишиш мумкин.\nДарвозабонлар: Мирислом Миралиев, Суннат Анваров;\nЎйинчилар: Шохжаҳон Шоназаров, Ботир Ризаев, Асли Муҳаммадиев, Олим Воҳидов, Меҳрож Худойбердиев, Илҳом Ҳамроев, Ҳусниддин Нишонов, Равшан Исматуллаев, Тоҳир Дониёрбеков, Хушнур Эркинов, Акбар Усмонов, Саид Ризо Миршарофов.\nМусобақа регламентига кўра, ҳар бир гуруҳда 1–2 ўринларни эгаллаган жамоалар чорак финалга йўл олади. Чорак финалда ғалаба қозонганлар ярим финалга, ярим финалда ютганлар эса финалга йўл олади. Шунингдек, учинчи ўрин учун ҳам учрашув ўтказилади.\nЭслатиб ўтамиз, футзал бўйича U-20 Осиё чемпионати 2017 йилнинг 16–26 май кунлари Бангкок шаҳридаги Bangkok Arena ва Huamark Indoor Stadium спорт мажмуаларида ўтказилади.


Украинада 5G алоқаси жорий қилинмоқчи\n21:36 / 22.03.2016\nУкраинада 4G’га ўтмасдан туриб 5-алоқа авлоди 5G’ жорий қилиш таклиф қилинмоқда. Бу ҳақда Украина президенти маъхмурияти бошлиғи ўринбосари Дмитрий Шимкивага иқтибос келтирган ҳолда ЛІГА.net маълум қилмоқда.\nШимкиванинг айтишича, бир неча йилдан кейин ўтадиган кейинги тендерда арзон 5G ускуналари бўйича таклифлар билдирилса, унда 4G’ни лицензиялаштиришга ҳожат қолмайди.\n“Бу босқичдан шунчаки сакраб ўтиб кетиш мумкин бўлади”, деб айтди Шимкива.\nУкраинанинг алоқа ва ахборотлаштиришни тартибга солиш масалалари бўйича миллий комиссияси Украинада ишлатиш мумкин бўлган диапазонларни таҳлил қилиш масаласида британиялик экспертлар билан ҳамкорлик қилмоқда.


Муҳаммад соллаллоҳу алайҳи васалламдан сўнг мусулмонларга Абу Бакр розияллоҳу анҳу бошлиқ этиб сайландилар. У кишининг даврида диндан қайтганлар билан мусулмонлар орасида қаттиқ жанглар бўлди. Шу жангларда Қуръонни тўлиқ ёд олган кўплаб қорилар шаҳид бўлдилар. Шунда ҳазрати Умар Абу Бакрга (Аллоҳ у зотлардан рози бўлсин): қорилар ўлиб кетаверса, Қуръонга зарар етиши мумкин, шунинг учун уни китоб шаклига келтириб жамлаб қўйиш керак, деган маслаҳатни берди.\nАввал бошда ҳазрати Абу Бакр иккиланиб турдилар, чунки бу иш Пайғамбар соллаллоҳу алайҳи васаллам ҳаётлик вақтларида қилинмаган эди. Кейинроқ эса Абу Бакр розияллоҳу анҳу ҳам Қуръонни китоб шаклига келтириб қўйиш зарур эканлигини англаб етдилар ва Зайд ибн Собит исмли саҳобани чақириб, бу ишни амалга оширишни унга топширдилар. Чунки Зайд ибн Собит Пайғамбар соллаллоҳу алайҳи васаллам билан жуда кўп бирга бўлган, Қуръонни энг яхши ёд олган ва уни Пайғамбар алайҳиссаломнинг ҳузурларида ёзган, Пайғамбаримиз вафот этадиган йиллари Жаброил фариштага Қуръонни аввалидан охиригача ўқиб ўтказганларида бирга бўлган эди.\nЗайд ибн Собит, Умар ибн Хаттоб розияллоҳу анҳумо ва бошқалар Қуръони Каримни пухта ёд билишларига қарамай, бу улкан ишнинг мустаҳкам, ишончли бўлишига ҳаракат қилиб, масжидда: «Кимнинг қўлида ёзилган Қуръон бўлса ва унинг Пайғамбаримиз ҳузурларида ёзилганига иккита гувоҳи бўлса, бизга олиб келсин, Қуръонни жам қилишга халифанинг буйруғи бўлди», деб эълон қилдилар. Икковлари масжидда ўтириб, гувоҳларни текшириб, ниҳоятда аниқлик билан бир йилдан ортиқ вақтда Қуръонни жамлаб бердилар. Сўнг кўпчиликка кўрсатдилар, ҳамма рози бўлди. Агар бирор ҳарфи ўрнида бўлмаса, минглаб ёд биладиганлар қарши чиқарди.\nЛекин асосий таянч ёдлаш бўлиб қолаверди. Пайғамбар соллаллоҳу алайҳи васаллам фариштадан ёдлаганлар, у кишидан саҳобалар, саҳобалардан эса улардан кейинги авлод ва ҳоказо, ҳозиргача етиб келган.\nНусхалар тайёр бўлгандан сўнг мусулмонлар яшайдиган диёрлардаги марказий шаҳарларга биттадан нусхага биттадан қори қўшиб жўнатдилар ва ҳаммага фақат шу нусхадан Қуръонни кўчириш ва шу қоридан қироат ўрганишга буйруқ бердилар. Бошқа мусҳафларни ёқиб юборишга фармон чиқди. Дунёда ҳеч бир уммат ҳеч бир китобга Ислом уммати Қуръони Каримга аҳамият берганидек аҳамият берган эмас.\nНамозда ҳам, бошқа жойларда ҳам Қуръон ўқилар эди. Ҳукмни ҳам Қуръондан чиқарар эдилар. Қуръон уларнинг ягона қўлланмаси бўлиб, диний, ижтимоий ва сиёсий ҳаётларида доимо йўлбошчи бўлиб келди. Бундай нарсани ҳеч ўзгартириб бўлмайди. Чунки Аллоҳ таолонинг Ўзи Қуръонни ҳеч қандай ўзгаришсиз сақлашни зиммасига олган. Бу ҳақда Қуръонда шундай дейилади:


АҚШдаги мусулмонлар исломофобиянинг янги тўлқинидан хавотирда\n10:34 / 11.12.2015\nАмерикалик мусулмонлар исломофобиянинг янги тўлқинидан хавотирда эканини айтишмоқда. Сўнги вақтларда дунёда рўй бераётган воқеалар сабаб ислом олами турли қарама-қаршиликларга тўқнаш келмоқда, деб хабар бермоқда Muxlis.uz портали.\n«Кеча, содир бўлган отишмани телевизор орқали кўрсатишганида, мен тренажёр залида эдим. Ўша ондаёқ хаёлимга бир фикр келди—Эй Аллоҳим, ишқилиб, улар Яқин Шарқликлар бўлмасин-да”,—дейди 32 ёшли мусулмон Детройтлик Адам Ҳошим Калифорнияда содир бўлган 14 нафар одам ҳалок бўлган отишма ҳақида гапириб.\n«Барча маданият ва динларда ҳам чиркин фикрлиларни учратиш мумкин. Бизда ҳам ана шундай ҳолат. Улар дин ниқоби остида мусулмонларни ёмонотлиққа чиқармоқда»,– дейди таассуф билан 25 ёшли Довуд Довуд.\nАлбатта, ҳеч шубҳасиз, ислом ўз моҳияти билан тинчлик ва эзгулик дини. Унинг номидан бузғунчилик ва ғаразли ишларини амалга ошираётганлар, албатта ўз жазосини олади, дейди мусулмонлар.


«Ижтимоий тенглик» одам танлайдими? | Fayzbog.uz\n«Ижтимоий тенглик» одам танлайдими?\nҲаммамизга маълумки, бугунги кунда мамлакатимизда олий ва ўрта махсус ўқув муассасалари томонидан «ички тартиб-қоидалар» дея рўкач қилинаётган ҳужжат борлиги бот-бот таъкидланмоқда. Ўқувчи ва талабаларнинг ташқи кўринишини қолипга солувчи бу «ҳужжат» бутун ўқув муассасаси ходимларига асосий эътиборни ўқувчиларнинг таълим-тарбиясига эмас, балки уларнинг кийиниш ва ташқи кўриниши билан шуғулланишга сафарбар этди. Натижада таълим сифати аввалгидан-да қуйи даражаларга тушиб кетмоқда.\nХўш, бу «ички тартиб-қоидалар» ҳамма учун баробарми?\nМаълум бўлишича, ҳозирда Тошкент тиббиёт академияси Урганч филиалида бир неча чет давлатларидан талабалар таҳсил олишмоқда. Хусусан, талабалар Туркманистон, Қирғизистон, Ҳиндистон, Покистон ва Россия каби давлатлардан ташриф буюришгани айтилган. Бу жуда яхши, албатта. Аммо бу ерда эътиборни тортадиган бошқа ҳолат бор.\nТошкент тиббиёт академияси Урганч филиалининг телеграм каналида чет эллик талабалар, жумладан, ҳиндистонлик талабалар ҳақида ҳам маълумотлар бериб борилмоқда. Эътибор билан қаралса, ҳиндистонлик талабалар соқолда бемалол таълим олишаётганини кўриш мумкин (ҳатто формаси ҳам йўқ). Уларнинг соқоли на филиал маъмуриятининг, на ўқитувчи домлаларнинг, на ички ишлар ходимларининг «эътибор»ига тушмаган кўринади. Санитар-гигиеник қоидаларни ҳамда ўқув муассасаси «ички тартиб-қоидалар»ини бузаётган чет эллик талабаларга «чора» кўрилмаган.\nШунинг ўзиёқ бизда қонун ижролари бир томонлама амалга оширилишини кўрсатади. Бунақанги тартиб-қоидалар инсон ҳуқуқларига зид, ватандошларнинг конституциявий ҳуқуқларига тескари экани аниқ. Соқолини қирмагани учун дарвозадан киритилмаётган талаба ичкарида соқолли чет эллик ўқувчиларни кўрганида, ватанпарварлик ҳисси ошади деб ўйлайсизларми?! Ҳиндистонлик талабаларнинг билим олишларига халал бермаган ташқи кўриниш ўзимизнинг талабаларнинг билим олишларига тўсқинлик қилармиди? Ҳар қанақа қонун, ҳар қанақа тақиқ жаҳон стандартларига мос, ривожланган давлатлар тажрибаларидан келиб чиққан ҳолда ишлаб чиқилиши зарур. Шунда инсонлар ўртасида тенглик таъминланган бўлади.\nИжтимоий тенгликТошкент тиббиёт академияси\nХўрозқанд чет элники деса…


Паралимпиада-2020: Ўзбекистон умумжамоа ҳисобида 16-ўринни эгаллади - 05.09.2021, Sputnik Ўзбекистон\nТокио-2020 Паралимпия ўйинларида ўзбекистонлик спортчилар 8 та олтин, 5 та кумуш ва 6 та бронза, жами 19 та медалга сазовор бўлишди. 05.09.2021, Sputnik Ўзбекистон\nТОШКЕНТ, 5 сен — Sputnik. Токио-2020 Паралимпия ўйинлари ўз якунига етди.Ушбу Паралимпия ўйинларида 48 нафар ўзбекистонлик спортчи турли спорт йўналишларида ўз кучларини синаб кўришди.Ўйинлар якунларига кўра мамлакат жамоаси 8 та олтин, 5 та кумуш ва 6 та бронза, жами 19 та медалга сазовор бўлди. Бу мамлакатнинг мусобақаларни умумжамоа ҳисобида 162 делегация орасида 16-ўринда якунлашига имкон берди.Бу кўрсаткич Осиё жамоалари (Хитой, Япония ва Эрондан сўнг) ва МДҲ (Россия, Украина ва Озарбайжондан кейин) мамлакатлари орасида тўртинчи. Ўзбекистон Марказий Осиё ва Туркий халқлар орасида эса биринчи бўлдиҲозир Токио шаҳридаги Олимпия стадионида мусобақанинг тантанали ёпилиш маросими бўлиб ўтмоқда. Ўзбекистонлик паралимиадачилар Тошкентга эртага қайтиб келади.\nмиллий олимпия қўмитаси, токио, токио-2020 xvi ёзги паралимпия ўйинлари\nТокио-2020 Паралимпия ўйинларида ўзбекистонлик спортчилар 8 та олтин, 5 та кумуш ва 6 та бронза, жами 19 та медалга сазовор бўлишди.\nТОШКЕНТ, 5 сен — Sputnik. Токио-2020 Паралимпия ўйинлари ўз якунига етди.\nУшбу Паралимпия ўйинларида 48 нафар ўзбекистонлик спортчи турли спорт йўналишларида ўз кучларини синаб кўришди.\nЎйинлар якунларига кўра мамлакат жамоаси 8 та олтин, 5 та кумуш ва 6 та бронза, жами 19 та медалга сазовор бўлди. Бу мамлакатнинг мусобақаларни умумжамоа ҳисобида 162 делегация орасида 16-ўринда якунлашига имкон берди.\nБу кўрсаткич Осиё жамоалари (Хитой, Япония ва Эрондан сўнг) ва МДҲ (Россия, Украина ва Озарбайжондан кейин) мамлакатлари орасида тўртинчи. Ўзбекистон Марказий Осиё ва Туркий халқлар орасида эса биринчи бўлди\nҲозир Токио шаҳридаги Олимпия стадионида мусобақанинг тантанали ёпилиш маросими бўлиб ўтмоқда. Ўзбекистонлик паралимиадачилар Тошкентга эртага қайтиб келади.


«Шаҳарнинг дарвозаси жойидами ўзи?» – Алламжонов «курдистонлик табиб»га эътибор қаратмаган ССВ ва ИИВни танқид қилди - EFFECT.UZ\nEFFECT.UZ / Ўзбекистон / «Шаҳарнинг дарвозаси жойидами ўзи?» – Алламжонов «курдистонлик табиб»га эътибор қаратмаган ССВ ва ИИВни танқид қилди\nМиллий масс-медиани қўллаб-қувватлаш ва ривожлантириш жамоат фонди Васийлик кенгаши раиси Комил Алламжонов Ўзбекистонга келган “курдистонлик табиб” Али Маҳмуд Ҳасанга чора кўрмаётган ИИВ ва ССВни танқид остига олди.\n“Ўзбекистонга келган “курдистонлик табиб” Али Маҳмуд Ҳасан бўйича ИИВ ва Соғлиқни сақлаш вазирлиги фуқароларни огоҳлантирди.\nИИВ миш-мишлардан келиб чиққан асоссиз маълумотларга ишонмасликни айтган бўлса, Соғлиқни сақлаш вазирлиги аҳолининг ишонч ва эътиқодидан фойдаланиб, сохта табиблик фаолияти билан шуғулланаётганлар хақида огоҳлантирди.\nАгар унинг фирибгарлиги ҳақидаги маълумотлар асосли, исботланган бўлса, нега унинг фаолияти чекланмаяпти? Унинг бемалол вилоятма-вилоят юриб, одамларни даволашига йўл қўйиб бериляпти.\nСоғлиқни сақлаш вазирлиги, Санитария-эпидемиологик хизмат карантин, деб роса жазолашни биладику.\nЁки матбуот ходимларининг озгина хатосини кўриб қолса, қонунлар ва жазоларни эслатувчи ИИВ қаерга қараяпти? Бу ҳолатда расмий муносабатнинг ўзи камлик қилади. Ишлаш керак, ўртоқлар, қуруқ гапиравермай!”, – дейди Комил Алламжонов.\nTeglar:Комил Алламжанов, Ўзбекистон\nИшга кетдик: Россияга Ўзбекистонда мунтазам авиақатновлар тикланди


Канадалик аёл Pokemon Go ўйини яратувчиларини судга берди\n08:42 / 11.08.2016\nКанадада яшовчи аёл Pokemon Go ўйинини яратган компанияни судга берди, деб хабар бермоқда РИА “Новости” ахборот агентлиги.\nАёлнинг шикояти шундан иборатки, покемон ўйинини ўйновчилар аёлнинг шахсий ҳаётга ҳуқуқини бузмоқдалар. У покемон ишқибозлари у ёки бу покемонни ушлаш учун унинг уйи панжараларидан бир неча бор ошиб тушганини айтди. Бундан ташқари, улар унинг уйи қаршисида янги покемонларнинг пайдо бўлишини мунтазам кутиб ўтирадилар.\n"Биз бу ерга одамлар уйим панжараларидан ошиб тушиши учун эмас, осойишталикда яшашга келганмиз. Бизнинг уйимизга нотанишлар қарашини истамаймиз. Шанба куни кимдир орқа ҳовлимизда ўйинни ўйнаш учун дрон учирди", деб шикоят қилмоқда аёл.\nАёл ўйиннинг ўзига ҳеч қандай эътирози йўқлигини, бироқ унинг уйи ҳудудида ўйналмаслиги кераклигини айтди. Унинг айтишича, у ўйин яратувчиларига унинг уйи ҳудудини ўйиндан чиқариб ташлаш илтимоси билан мурожаат қилган ва илтимоси кўриб чиқилиши ҳақида автоматик равишда жавоб олган. Аёлнинг таъкидлашича, ҳанузгача ҳеч нарса ўзгаришсиз қолмоқда ва шу сабабли у судга мурожаат қилган.\nКанада суд Pokemon Go\nБобомурод Абдуллаев иши. Суд-тиббий экспертизаси хулоса берди


Qalampir.uz - Оксана Чусовитина: “Президент айтган сўзлардан қаттиқ рухландим, медалимни уларга бағишлайман”\nОксана Чусовитина: “Президент айтган сўзлардан қаттиқ рухландим, медалимни уларга бағишлайман”\n23:12, 26.08.2018 Интервью\n43 ёшли Оксана Чусовитина Осиё ўйинларида иштирок этиб, кумуш медаль соҳибасига айланди.\nАйни кунларда Индонезиянинг Жакарта ва Палембанг шаҳарларида XVIII Осиё ўйинлари давом этмоқда. Унда ўзбекистонлик спортчилар ҳам муваффақиятли иштирок этяпти.\nАввал хабар берганимиздек, ўзбек спорти афсонаси, Олимпия ўйинларининг етти карра иштирокчиси Оксана Чусовитина спорт гимнастикасининг таяниб сакраш баҳсларида кумуш медаль соҳибасига айланди. Миллий олимпия қўмитаси Матбуот ва Медиа департаменти ушбу муваффақиятдан сўнг Оксана Чусовитина билан суҳбат уюштирди.\n- Мусобақага тайёргарлик жараёни жуда қаттиқ ўтди. Бу кумуш мен учун олтинга тенг. Шоҳсупада иккинчи бўлиб турибманки, демак ҳали қиладиган ишларим бор. Хатоларни тўғирлаб, олдинга қараб ҳаракат қилиш керак. Ўзимни жуда яхши ҳис қиляпман. Сизнинг қандай тайёргарлик кўрганингизни мусобақа ва унинг якуний натижаси кўрсатиб беради.\n– Сиз Ўзбекистон терма жамоаси сафида кўплаб комплекс мусобақаларда иштирок этгансиз. Индонезияда бўлиб ўтаётган Осиё ўйинлари қолган мусобақалардан нимаси билан фарқ қилмоқда? Умуман, ташкилий масалалар ҳақида нима дея оласиз?\n– Ташкилий томонлама… Буни муҳокама қилишимиз шарт эмас. Чунки барча спортчи бир ҳил шароитда чиқиш қилади. Кимдир ажратиб қўйилмаган. Барча бир ҳил хоналарда яшайди, битта жойда овқатланади, битта жойда машғулотлар олиб боради. Муҳими, мусобақага чиқиб, охиригача курашиш керак.\n– Сиз еттита Олимпиадада иштирок этган жаҳондаги ягона гимнастикачи ҳисобланасиз. Айнан шу сабабли ҳам сизни “Гиннес рекордлари” китобига киритишган, шунингдек, халқаро гимнастика федерациясининг “Шон-шараф зали”дан ҳам номингиз бор. Эътиборлиси, сиз фаолиятингизни тугатмай туриб ушбу эътирофга сазовор бўлдингиз. Бу муваффақиятлардан қай даражада фаҳрланасиз ва улар сизга қай даражада куч бера олади?\n– Бундан жуда фахрланаман. Ушбу муваффақиятларга Ўзбекистон терма жамоаси шарафини ҳимоя қилиб эришганман. Ватанимга қайтиб, мамлакатимиз номидан мусобақаларда иштирок этишни узоқ вақт кутдим. Менинг катта орзуим бор. Айнан шу мақсад сари олға боряпман. Барча мендан сўрайди: “Сен нима учун ҳалиям мусобақаларда иштирок этасан, бунга қандайдир мотивация борми?”.\nБунга доимо бир ҳил жавоб бераман. Менда ҳали ушалмаган бир орзуим ва мақсадим бор. Унга эришишни жуда-жуда истайман. Еттита Олимпия ўйинларида иштирок этган бўлсамда, Ўзбекистон учун медаль ютиб бера олмаганман. Ватаним учун Олимпиада медалини тақдим этиш менинг энг асосий мақсадимдир. Олимпиадада совриндор бўлиш учун қўлимдан келган барча ишни қиламан.\n– Оксана, ушбу Осиё ўйинларини сиз учун Токиодаги Олимпия ўйинларига тайёргарликнинг навбатдаги босқичи десак бўладими? Ўша пайтда ҳам Ўзбекистон терма жамоаси сафида бўласизми?\n– Ҳар бир мусобақада биз рақибларимизни ўрганамиз, уларнинг ҳаракатларини кузатамиз, қаттиқ тайёргарлик кўрамиз. Мен ўз ҳолатимга доимо ҳаққоний баҳони бераман. Шу йилнинг ноябрь ойидан Олимпия ўйинлари учун саралаш мусобақалари, яъни Жаҳон кубоги босқичлари бошланади. Ўша мусобақалар орқали биз рейтинг очколари тўплаб борамиз. Ўз олдимга мақсад қўйдимми, уни албатта амалга ошираман. Ўтган йили декабрь ойида мамлакатимиз Президенти билан учрашгандим.\nУлар шундай сўзларни айтдики, мен янада рухланиб кетдим. Республикамиз раҳбари мени кузатмоқда, менга мухлислик қилмоқда. Ушбу ишончни оқлаш, мен билан фахрланишлари учун қўлимдан келган барча ишни қиламан. Осиё ўйинларида қўлга киритган ушбу медалимни айнан Президентимиз Шавкат Мирзиёевга бағишлайман ва уларга катта раҳмат айтиб қоламан.\n– Фаолиятингизни якунлагандан сўнг мураббийлик қилиш ҳақида ўйлаб кўрдингизми?\n– Ҳали яна икки йил бор. Бу гимнастикачи учун катта вақт. Ўзбекистонда гимнастика янада ривожланишини, юқори савияга кўтарилишини ва бунга ўз ҳиссамни қўшишни истайман. Бизда бир неча йилдан сўнг катта ареналарга чиқа оладиган кўплаб ёшларимиз бор. Шунинг учун, мен мураббий ва ёшларга ўз тажрибамни, маслаҳатларимни бериб бораман.\nТеглар:Осиё ўйинлари Asian Games Оксана Чусовитина\n12:30, 24.11.2018 1 333\n10:15, 03.11.2018 2 185\n14:24, 11.10.2018 1 978


Ғазабдан тийилинг! – ТАФСИЛОТ\n1030 марта кўрилган\tҒазабдан тийилинг!\tДам олиш кунларидан унумли фойдаланиш мақсадида кеча опам, жиянларим, рафиқам ва фарзандим билан айланишга чиқдик. Катта чорраҳадан кичикроқ кўчага киришим керак эди. Яшил чироқ ёнди. Мен ҳаракатлана бошладим. Шу пайт ўнг томондан бир машина қизил чироқда, катта тезликда чорраҳага кириб, ўнг томонга қайрила бошлади. Машина опам ва рафиқам ўтирган томондан келаётганди… Бир лаҳзада кўз одимдан кўп нарса ўтиб кетди. Амаллаб машинани тўхтатдим. Шоввоз йўлга тушиб олди. Узр ҳам (авария чироғини ёқиш ҳайдовчилар учун узр ва раҳматни англатади) сўрамади.\nМен ҳам тезликни оширдим. Унга етиб олиш ва яхшилаб дарс бериб қўйишни мақсад қилгандим. Аниқроқ айтаверай, хумордан чиққунча калтаклагим келди. Газни босар эканман ўйландим: менга нимадир бўлдими? Ҳеч нарса. Яқинларимга зарар етдими? Йўқ. Молимга зарар етдими? Йўқ. У аҳмоқни бориб урганим билан нимадир ўзгарадими? Йўқ.\nШу пайтгача бундай ҳолатни шунчаки ўтказиб юборган эмасдим. Авария ҳолатини юзага келтирган одам қувиб етиб, яхшилаб пўстагини қоқардим. Кеча биринчи марта ўзимга қарши бордим. Ғазабимни тийдим. Ва бундан ҳаммага фойда бўлди. Агар у билан тушволиб муштлашганимда кайфиятим бузиларди. Айланиш ҳам татимасди.\nҲозир одамлар анчайин жиззаки ва қизиққон бўлиб қолган (ўзимдан қиёс). Бошқалар билан жанжалашар экансиз, вақтингиз кетади, асабингиз бузилади. Ва гуноҳкор ҳам бўласиз.\nАбу Дардо розияллоҳу анҳудан ривоят қилинган саҳиҳ ҳадисда: “Эй Росулуллоҳ, мени Жаннатга киритадиган бир амални кўрсатинг”, дедим. У киши: “Ғазаб қилма! Шунда сенга Жаннат берилади”, — дедилар”. (Табароний ривояти, “Муъжамул-авсат”дан)\nШоазим Жавоб бериш\n5 oy олдин\nТирикчилик ташвиши, кибр, саводсизлик, тарбиясизлик – хаммасига аралашига асаббузарликка олиб келмокда. Хеч булмаса, шу сайтни укиётган ватандошлар, илтимос, бир-биримизни хурмат килайлик.\nЖиЭмчилар нега жим?\t69\tМулоҳаза\nМактаб биноси дуч келган жойга қурилаверадими?\t8\tТафсилот\n22 октябр куни корейс тили бўйича 54 халқаро ТОПИК имтиҳони ўтказишини эълон қилди.\t10\tТафсилот


Чекка ҳудудлардаги аёлларга гўзаллик салонлари контейнерлари берилади - UzNews.uz\n15 июня, 10:45 449 0\nЧекка ҳудудлардаги аёлларга гўзаллик салонлари контейнерлари берилади\nКўчма гўзаллик салонларида 7 нафаргача аёл иш билан таъминланади.\nКасаба уюшмалари федерацияси томонидан “Аёллар дафтари”га киритилган хотин-қизларни ўқитиш, иш ўрни билан таъминлаш мақсадида қишлоқ ва олис ҳудудларда енгил конструкцияли аёллар гўзаллик салонларини етказиб берилди. Бу ҳақда O‘zbekiston24 телеканалида маълум қилинди.\nБарча қулайликларга эга 50 дона гўзаллик салони контейнерлари Тошкентдан чекка ҳудудларга юборилди.\nҚайд этилишича, ушбу контейнерларнинг ҳар бирида 7 нафаргача аёл ишлаши мумкин.\n“Бунақа имкониятларни кутмагандик. Контейнернинг ўзи келади, ичини ўзимиз кредитга тўлдирамиз, деб ўйлагандик. Кўрсак, ҳамма шароити бор экан”, - дейди гўзаллик салонига эга бўлган Ҳуррият Боймуродова.\nЖорий йил мартида Бухорода замонавий кўринишда жиҳозланган юк контейнерлари имтиёзли кредит асосида ижтимоий ёрдамга муҳтож оилаларга тарқатилиши хабар қилинганди.\nБундан ташқари, қатор ҳокимлар контейнерларни иш офисига айлантириб олганди.\n26 июля, 08:39 1376 1\n24 июля, 12:15 743 0\n09 Июля, Пятница 3658 0\n09 Июля, Пятница 3587 0\n06 Июля, Вторник 17124 3\n08 Июля, Четверг 13489 0\n02 Июля, Пятница 11700 0\n24 Июня, Четверг 8077 3


ШАХСИЙ ЁРДАМЧИ ВА ДЕҲҚОН ХЎЖАЛИКЛАРИНИ ҚЎЛЛАБ-ҚУВВАТЛАШ ЖАМҒАРМАСИ ТЎҒРИСИДАГИ НИЗОМНИ ҲАМДА УНИНГ МАБЛАҒЛАРИНИ ЖАМҒАРИШ ВА УЛАРДАН ФОЙДАЛАНИШ ТАРТИБИНИ ТАСДИҚЛАШ ҲАҚИДА\nШахсий ёрдамчи ва деҳқон хўжаликларини қўллаб-қувватлаш жамғармаси тўғрисида\nШахсий ёрдамчи ва деҳқон хўжаликларини қўллаб-қувватлаш жамғармаси маблағларини жамғариш ва улардан фойдаланиш\nШахсий ёрдамчи ва деҳқон хўжаликларини қўллаб-қувватлаш жамғармаси аппаратининг\nШахсий ёрдамчи ва деҳқон хўжаликларини қўллаб-қувватлаш жамғармаси тўғрисида Низом 1-иловага мувофиқ;\nШахсий ёрдамчи ва деҳқон хўжаликларини қўллаб-қувватлаш жамғармаси маблағларини жамғариш ва улардан фойдаланиш тартиби 2-иловага мувофиқ тасдиқлансин.\n2. Шахсий ёрдамчи ва деҳқон хўжаликларини қўллаб-қувватлаш жамғармаси ижро этувчи аппарати тузилмасига 3-иловага мувофиқ розилик берилсин.\n3. Тошкент шаҳар ҳокимлиги Шахсий ёрдамчи ва деҳқон хўжаликлари жамғармаси ижро этувчи аппаратини Тошкент шаҳри, А.Қодиров кўчаси, 5а-уйга жойлаштирсин.\nШахсий ёрдамчи ва деҳқон хўжаликларини қўллаб-қувватлаш жамғармаси (бундан кейин Жамғарма деб аталади) Шахсий ёрдамчи ва деҳқон хўжаликлари уюшмаси аъзоларини қўллаб-қувватлаш ҳамда уларга молиявий ёрдам кўрсатиш мақсадида ташкил этилган.\nШахсий ёрдамчи ва деҳқон хўжаликларидан ундириладиган ер солиғининг 5 фоизи;\nулар томонидан кредитни тўлашнинг зарур гаров, суғурта ва бошқа кафолатлари таъминланган ҳолда, шахсий ёрдамчи ва деҳқон хўжаликларининг эгаларига имтиёзли кредитлар бериш;\nШахсий ёрдамчи ва деҳқон хўжаликлари уюшмаси таркибига кирувчи ташкил қилинадиган кичик корхоналарни, қайтариш асосида, айланма маблағлар билан таъминлаш;\nшахсий ёрдамчи ва деҳқон хўжаликларини ривожлантириш ва такомиллаштиришга инвестицияларни, шу жумладан хорижий инвестицияларни жалб этиш учун шароитлар яратиш;\nШахсий ёрдамчи ва деҳқон хўжаликлари уюшмаси аъзоларига маслаҳат ҳамда ахборот хизматлари кўрсатиш;\nфаолиятнинг ҳар хил турлари бўйича шахсий ёрдамчи ва деҳқон хўжаликлари соҳаси ходимларини тайёрлаш ҳамда тайёрлаш тизимини яратиш ва ривожлантиришда қатнашиш;\nшахсий ёрдамчи хўжаликлар муаммолари бўйича конференциялар, семинарлар ўтказишга доир тадбирларни молиявий қўллаб-қувватлаш.\nўз маблағларидан шахсий ёрдамчи ва деҳқон хўжаликларига агротехника, транспорт ва зооветеринария хизмати кўрсатиш бўйича Уюшма барпо этадиган инфратузилма объектларини, қишлоқ хўжалиги маҳсулотларини қайта ишлаш ва сотиш бўйича кичик корхоналарни лойиҳалаш ҳамда қуришда фойдаланиш;\nўз маблағларидан шахсий ёрдамчи ва деҳқон хўжаликларини қўллаб-қувватлаш ҳамда ривожлантириш бўйича дастурларни маблағ билан таъминлашда фойдаланиш;\nшахсий ёрдамчи ва деҳқон хўжаликлари эгаларига, улар томонидан тижорат банклари орқали кредитни тўлашнинг зарур кафолатлари таъминланган, кредитларни банклар балансида акс эттирган ҳолда, имтиёзли кредит бериш;\nШахсий ёрдамчи ва деҳқон хўжаликлари уюшмаси таркибига кирувчи кичик корхоналарни, қайтариш асосида, айланма маблағлар билан таъминлаш;\nЖамғарма савдо-воситачилик, лизинг, траст, ипотека операцияларини амалга ошириш, қарз маблағларни жалб этиш, шўъба корхоналарга эга бўлиш ёки уларни ташкил этиш, шунингдек бошқача тарзда ўзга юридик шахслар сармоясида қатнашиш ҳуқуқига эга эмас.\nшахсий ёрдамчи ва деҳқон хўжаликлари фаолиятини ривожлантиришга кўмаклашиш;\nҳар календарь чорак тугагандан сўнг 10 кун давомида Молия вазирлигига, Давлат мулки қўмитасига ва Шахсий ёрдамчи ва деҳқон хўжаликлари уюшмасига ўтган чорак учун молия-хўжалик фаолияти тўғрисида ҳисобот тақдим этиш;\nМолия вазирлиги, Меҳнат вазирлиги, Давлат мулки қўмитаси, Марказий банк ва Шахсий ёрдамчи ва деҳқон хўжаликлари уюшмаси раҳбарлари ўринбосарларидан ташкил топган ва Жамғарма Кенгаши Раиси бошчилик қиладиган Жамғарма Кенгаши Жамғармани бошқаришнинг юқори органи ҳисобланади.\nШахсий ёрдамчи ва деҳқон хўжаликлари уюшмасининг раиси Жамғарма Кенгашининг раиси ҳисобланади.\nЖамғарма маблағларининг белгиланган мақсадлар учун фойдаланилиши устидан назоратни Жамғарма Кенгаши ҳамда Шахсий ёрдамчи ва деҳқон хўжаликлари уюшмаси амалга оширади.\n1. Мазкур Тартиб Ўзбекистон Республикаси Президентининг «Шахсий ёрдамчи ва деҳқон хўжаликларини давлат йўли билан қўллаб-қувватлаш ҳамда мамлакатни озиқ-овқат билан таъминлашда уларнинг ролини кучайтириш борасидаги чора-тадбирлар тўғрисида» 1997 йил 18 мартдаги 1737-сон Фармонининг 4-бандига мувофиқ ишлаб чиқилган ҳамда шахсий ёрдамчи ва деҳқон хўжаликларини қўллаб-қувватлаш жамғармаси (кейинги ўринларда Жамғарма деб аталади) маблағларини жамғариш ва улардан фойдаланиш тартибини белгилайди.\nшахсий ёрдамчи ва деҳқон хўжаликларидан ундирилган ер солиғининг 5 фоизи;\n3. Жамғарма маблағлари Ўзбекистон Республикаси Вазирлар Маҳкамасининг қарори билан тасдиқланган Шахсий ёрдамчи ва деҳқон хўжаликларини қўллаб-қувватлаш жамғармаси тўғрисидаги Низомда назарда тутилган мақсадларга тақсимланади ва фойдаланилади.\n5. Жамғармага мўлжалланган ким ошди савдосида ер майдонларини фуқароларнинг меросга қолдириладиган умрбод эгалик қилишлари учун сотишдан олинадиган тушумнинг 5,5 фоизи миқдоридаги ва шахсий ёрдамчи ва деҳқон хўжаликларидан ундириладиган ер солиғи маблағларининг 5 фоизи миқдоридаги маблағлар ўтказилиши, улар устидан назорат қилиш қуйидаги тартибда амалга оширилади.\nЎзбекистон Республикаси Давлат мулки қўмитаси Жамғарма билан ким ошди савдосида ер майдонларини фуқароларнинг меросга қолдириладиган умрбод эгалик қилишлари учун сотишдан тушадиган маблағларнинг 5,5 фоизи миқдоридаги маблағларни ўтказиш тартиби ва шартлари тўғрисида шартнома тузади. Кўрсатиб ўтилган шартнома асосида Давлат мулки қўмитаси ва унинг ҳудудий бўлинмалари ҳар ойда ҳисобот ойи тамом бўлгандан кейин 10-кунгача 5,5 фоиз миқдоридаги маблағларни Жамғарманинг махсус счётига ўтказадилар. Давлат мулки қўмитаси ва Жамғарма ўзаро ҳисоб-китоблар устидан назоратни таъминлаш мақсадида ҳар ойда Жамғармага ўтказилиши керак бўлган ва амалда ўтказилган маблағларни солиштиради.\nШахсий ёрдамчи ва деҳқон хўжаликларидан ундириладиган ер солиғи миқдорини ҳисоблаб чиқиш ва ҳисоб-китоб тартиби солиқ тўғрисидаги амалдаги қонунларга мувофиқ амалга оширилади. Бунда бюджетга тўланадиган ер солиғининг ҳисоблаб чиқарилган суммаси 5 фоизга камаяди, у Жамғармага ўтказилади, қолган ҳисобланган сумма эса белгиланган тартибга мувофиқ бюджетга тўланиши керак.\nСолиқ тўловчи деҳқон хўжаликлари Жамғармага тўланиши керак бўлган маблағларни ер солиғи тўлаш учун белгиланган тартибда ва муддатларда тўлайдилар. Улар солиқ органларига тақдим этадиган ер солиғи бўйича ҳисоб-китобларда Жамғармага бадал сифатида тўланиши керак бўлган 5 фоиз миқдоридаги маблағлар алоҳида сатрда акс эттирилади.\nСолиқ тўловчи жисмоний шахслар ер солиғини ҳамда шахсий ёрдамчи ва деҳқон хўжаликлари эгаллаб турган ер учун жамғармага ажратмаларни давлат солиқ органлари томонидан ёзиб бериладиган билдиришномалар асосида тўлайдилар. Бунда солиқ тўлаш учун бир вақтнинг ўзида иккита квитанция ёзилади: биттаси – бюджетга тўланиши керак бўлган солиқ суммасига (ҳисоблаб чиқарилган ер солиғи суммасининг 95 фоизи), иккинчиси – Жамғармага ажратмалар суммасига (ҳисоблаб чиқарилган ер солиғи суммасининг 5 фоизи).\nДавлат солиқ қўмитасининг «1-Н» шаклидаги ҳисоботида ер солиғининг фақат республика бюджетига тушган суммаси кўрсатилади. Жамғармага тушган ер солиғи суммаси Жамғарманинг молия-хўжалик фаолияти тўғрисидаги ҳисоботда акс эттирилади.\nЖамғармага 5 фоиз миқдоридаги маблағларнинг ўз вақтида ўтказилиши учун жавобгарлик тўловчиларга юклатилади. Тўловнинг белгиланган муддатлари бузилган тақдирда уларга нисбатан бюджетга тўловлар ўз вақтида ўтказилмаганлиги сингари жазо жарималари қўлланилади.\nМаблағлар тўғри тушиши устидан назоратни таъминлаш мақсадида Давлат солиқ қўмитаси ва Жамғарма ҳар ойда Жамғармага ўтказилиши керак бўлган ва амалда ўтказилган маблағларни солиштиради.


16:03 / 05.11.2016 18659\nАҚШ президентлиги учун демократлар партияси номзоди Ҳиллари Клинтоннинг ёзишмалари, унинг Ливия парчаланишида асосий ўрин тутганидан гувоҳлик беради. Бу ҳақда, WikiLeaks асосчиси Жулиан Ассанж RT телеканали эфирида сўз юритган.\n4 ноябрь куни WikiLeaks сайти Клинтон сайловолди кампанияси раҳбари Жон Подеста мактубларининг 29-қисмини эълон қилди. Унда 50 мингга яқин мактубнинг 47 мингдан ортиғи кенг жамоатчилик эътборига ҳавола этилган.\n"Ливиядаги уруш ҳаммасидан ҳам Ҳиллари Клинтоннинг уруши эди", — деган Жулиан Ассанж ва АҚШ президенти Барак Обама бошида Ливиядаги ҳарбий ҳаракатларга қарши бўлганини қўшимча қилган.\nАссанж 2011 йил охирларига оид ҳужжатлар тўпламини "Ливия. Воқеалар даврийлиги" ("Libya Tick Tock") деб номлаган.\n"Ҳужжат Ливия давлатчилигининг парчаланиш жараёнида рўй берган ҳодисалар даврини намойиш этади. Унинг марказида эса Ҳиллари Клинтон турган эди", — деб таъкидлаган Ассанж.\nУнинг сўзларига кўра, Клинтон Ливия етакчиси Муаммар Қоззофийнинг ағдарилиши ва ушбу мамлакатдаги давлат тўнтаришини президентлик пойгасининг кириш қисмидек баҳолаган эди.


Ухлаб ётган агрономларни бесабаб калтаклаган шахслар ушланди - zarnews.uz\nЖорий йилнинг 13 майидан 14 майига ўтар кечаси соат 03:00 да номаълум шахслар жамиятда юриш-туриш қоидаларини қасддан менсимасдан, жамоат жойи ҳисобланган Мўйноқ тумани Бўзатаў ОФЙ «Шағирли-Порлитаў» йўлининг 6-7 километри оралиғида жойлашган палатка ичида ухлаб ётган агрономлар – Наманган вилоятида яшовчи 59 ёшли Г.М. ва Тошкент вилоятида яшовчи 57 ёшли Д.К.ларни уриб, уларга қасддан тан жароҳатлари етказиб, ҳодиса жойидан яширинганлар. Бу ҳақда ИИВ ҳузуридаги Тергов департаменти ахборот хизмати хабар берди.\nОқибатда Г.М. ва Д.К.лар олган тан жароҳатлари билан Мўйноқ тумани тиббиёт бирлашмасига ётқизилган.\nҲолат юзасидан Мўйноқ тумани ИИБ ҳузуридаги тергов гуруҳи томонидан Жиноят кодексининг 277-моддаси 2-қисми «Б» банди (безорилик) билан жиноят иши қўзғатилган.\nОлиб борилган тергов ва тезкор-қидирув ҳаракатлари натижасида мазкур жиноятни Мўйноқ тумани Бўзатаў ОФЙда яшовчи фуқаролар - 21 ёшли К.С., 26 ёшли А.С. ва 19 ёшли Н.Р.лар содир этганликлари аниқланган.\nЖиноят иши бўйича К.С., А.С. ва Н.Р.лар гумон қилинувчи тариқасида иштирок этишга жалб қилинган.\nБулунғурда 32 ёшли фуқаро 66 ёшли пенсионерни уриб ўлдирди


Маслаҳатчи – маҳалла таянчи\nhttp://tbn0.google.com/images?q=tbn:_zeW6GhW067TJM:http://www.vokrugsveta.ru/img/cmn/2004/02/15/003.jpg Бу – Ўзбекистон Миллий ахборот агентлиги - ЎзА 20 август куни тарқатган хабарлардан бирининг сарлавҳаси. “Наманган шаҳрида “Энг намунали диний маърифат ва маънавий-ахлоқий тарбия масалалари бўйича маслаҳатчи” кўрик танловининг вилоят босқичи ўтказилди”,- деб хабар қилди ЎзА.\nАгентлик мухбирининг таъкидлашича, Ўзбекистонда аҳолининг маънавияти ва тафаккурини юксалтириш, тарбиявий ишлар самарадорлигини ошириш, бу борада ўзини ўзи бошқариш органлари фаолиятини янада жонлантиришга алоҳида эътибор қаратилмоқда.\nХабар сарлавҳасидан келиб чиқадики, маҳалла таянчи, деб нисбат берилаётган маслаҳатчи бу ишда асосий фигурадир.\nБас шундай экан, маслаҳатчилик лавозими билан Ўзбекистондан ташқаридаги тингловчиларимизни таништириб қўйишни лозим топдик.\nТопганимиз бир-икки маслаҳатчи аҳолининг маънавияти ва тафаккурини юксалтириш билан ўта банд эканиданми, саволларимизга жавоб беришни истамади.\nБироқ бир-икки собиқ маҳалла оқсоқолини топдикки, улардан баъзи маълумотларни ололдик.\nГулистонлик Исмоил аканинг гапларига қараганда, Ўзбекистон маҳаллаларида маслаҳатчи деган лавозим борлигини ўзбекистонликларга ҳам хабар қилиб қўйиш керакка ўхшайди:\n“Сиз айтаётган масалаҳатчи, деган штатни сиздан энди эшитяпман. Балки энди жорий қилингандир. Лекин маҳаллий фуқаролар йиғинлари таркибида 1999 йил 19 апрелда жорий қилинган маҳалла посбони, раис ўринбосари бўлиб фаолият кўрсатганман. Ҳозиргача маҳалла комиссияси бор. Булар жой масаласи, фуқароларнининг турли хил шикоятларини ҳал қилиш, яраштириб қўйиш билан шуғулланади. Маслаҳатчи деган штатни энди эшитяпман”.\nДемак, суҳбатдошимизнинг маҳалласидаги маслаҳатчи кўрик-танловда соврин олмаслиги аниқ. Чунки унинг борлигини маҳалладошлари ҳам билмайди.\nБироқ Сирдарё вилоятининг бошқа туманидаги маҳаллалардан бирининг собиқ оқсоқоли Бозорбой ака маслаҳатчи кимлигини яхши тушунтириб берди:\n“Бу лавозим фуқароларнинг ўзини ўзи бошқариш органлари тўғрисидаги қонунда кўрсатиб ўтилган. Фуқаролар йиғини раисларига кўмаклашувчи амал бўлиб бунга маҳалла фаолларидан бўлган шахслар сайланади. Булар давлат томонидан молиялаштирилган. Фуқаролар йиғини раиси билан бир ойлик олишади. Бу ойлик энг кам иш ҳақининг икки баробарига тўғри келади”.\nДемак, маслаҳатчи – давлат амалдори. Суҳбатдошимизнинг эътиборини ЎзАнинг "Маслаҳатчи – маҳалла таянчи", деган сарлавҳасига қаратдик.\nОзодлик: Маслаҳатчи шу даражада муҳим одамми? Маслаҳатчи чиндан ҳам маҳалланинг таянчими?\nБозорбой ака: Қонунларда кўрсатилганидай, фуқароларнинг ўзини ўзи бошқариш органлари нодавлат нотижорат ташкилот бўлиб маҳаллий ҳокимият тизимига қарамайди. Лекин фуқароларнинг ўзини ўзи бошқариш органлари тўғрисидаги қонуннинг 7-моддаси 9-хат бошида шу кўрсатиб ўтилган. Афсуски, мана шу кўрсатилишга қарамай, ҳалигача фуқароларнинг ўзини ўзи бошқариш органлари мустақил эмас. Ана шу масалаҳатчилар ҳам юқоридан берилаётган кўрсатмаларга асосан фуқаролар йиғини раисидек фаолият кўрсатади. Энди "маҳалла таянчи", деган сарлавҳага мен ҳам ҳайрон бўляпман. Агар у маҳаллада бирор иш қила олмаса, юқорининг кўрсатмасига асосан иш бажарадиган бўлса, қандай таянч бўлиши мумкин.\nОзодлик: Энг намунали диний маърифат ва маънавий-ахлоқий тарбия масалалари бўйича маслаҳатчи, деяпти. Бу киши, демак, маҳалланинг домласи, ўқитувчиси эканда, шундайми?\nБозорбой ака: Энди шундай деб тушунсак ҳам бўлади.\nОзодлик: Диний маърифат бўйича маҳалла масжидининг имоми бор. Маънавий-ахлоқий тарбия бўйича мактаблар бор. Маслаҳатчига нима зарурат бор? У киши ортиқча эмасми?\nБозорбой ака: Йўқ, бу ҳам ортиқчалик қилмайди. Бу имомлар ва бошқалар ўзларининг йўналишида ишларини олиб борса, масалаҳатчи маҳалла ичида диний-маърифий масалаларни тарғибот қилиб боради.\nОзодлик: Қанақа қилиб тарғибот қилади?\nБозорбой ака: Мен оддий фуқаро сифатида ва ўзим тушунган ҳолатда шундай айтаманки, бизда юқоридан берилаётган кўрсатмаларни болалар онгига етказишга ҳаракат қилади.\nОзодлик: Баъзилар раислар ва маслаҳатчилар фуқароларни назорат қилиш воситаси дейди. Шу гап ростми?\nБозорбой ака: Бояги берган жавобим худди шунга бориб тақалади.


«Биз жиноятчига Lacetti’да етиб ололмаймиз» — Шерзодхон Қудратхўжа Ички ишларга Ferrari’лар олиб бериш кераклигини айтди | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\n«Биз жиноятчига Lacetti’да етиб ололмаймиз» — Шерзодхон Қудратхўжа Ички ишларга Ferrari’лар олиб бериш кераклигини айтди\n«Биз жиноятчига Lacetti’да етиб ололмайм...\n12:34 / 06 Dec\nХалқаро пресс-клубнинг 1 декабрь куни бўлиб ўтган сессиясида бошловчи Шерзодхон Қудратхўжа жамоат хавфсизлигини сақлашга масъул тузилмалар учун BMV, Mercedes ва Ferrari каби автомобиллар харид қилиниши кераклиги, бу орқали жиноятчиларга давлатнинг қудрати кўрсатиб қўйилишини таъкидлаган.\n“Охирги [русумдаги] Malibu’да юришингиз мумкин, охирги [русумдаги] Porsche’да юриш мумкин. Дубайда [полиция ходимлари] энг охирги [русумдаги] машинада юради. Чунки жиноятчига етиб олиш керак. Биз жиноятчига Lacetti’да етиб ололмаймиз.\nЖиноятчиларга етиб олиш учун биз ҳам керак бўлса 10та BMV, 10та Mercedes ва Ferrari – зўрларини олишимиз керак. Чунки жиноятчилар билиши керак — давлат улардан кучли. Керак бўлса қувлайди, етиб олади, топади, тўртта “7”лик номеринг бўлса ҳам ўзи сен билан гаплашади”, деган Шерзод Қудратхўжа.\nСессияда “Ўзбекистон жамоат хавфсизлиги концепциясини тасдиқлаш ва уни амалга ошириш чора-тадбирлари тўғрисида”ги президент фармони билан жорий этилиши кутилаётган янгиликлар муҳокама қилинган ва унда ИИВ, Миллий гвардия раҳбарияти, масъул департамент, бошқарма ва тузилмалар бошлиқлари иштирок этган.\nСессия давомида бошловчи илгари жамоат хавфсизлигини сақлаш учун фақат ИИВ масъул бўлгани, бу вазифа монополия бўлгани, бу эса кўп суиистеъмолчиликка олиб келганини айтиб ўтган.\n“Бугун шу ишда ИИВга рақобатчи Миллий гвардия. Чунки мана кўряпмиз улар отларда чиройли юришибди. Мана, бугун ички ишлар вазири ўринбосари айтдики, ИИВ тизимида ҳам отлиқ бўлинмалар ташкил этилаётган экан.\nМен кўп чет элда юраман. Яқинда Туркияда бўлдим. Эски биноларининг олдида хавфсизлик ходимлари отларда юришади. Отлари чиройли ясантирилган, олдиларига гардонлар тақилган, отнинг юзида ниқобигача бор. Ўзбекистонда, Тошкентда ҳам кўриб қоламан кўчаларимиз, бульварларимизда йигит-қизлар отда юрса, одамларда ҳам юртига, тарихига ҳурмат пайдо бўлади. Биз Амир Темур авлодларимиз, Бобур Мирзо авлодларимиз. Қонимизда буюк саркардалар қони бор”, дейди у.\nИчки ишлар вазири ўринбосари Бекмурод Абдуллаев сессияда жамоат хавфсизлигини таъминлаш борасида ИИВ ҳамда Миллий гвардияга алоҳида-алоҳида вазифалар тақсимлаб берилгани, ИИВ МГ билан рақобатга тайёрлигини билдирган.\n“Миллий гвардия шахсий таркибига алоҳида хизмат вазифалари ва хизмат жойлари белгилаб берилди, яъни Миллий гвардия ҳарбий хизматчилари ва ходимлари бозорларда, хиёбонларда хизмат олиб боришади. Бундан ташқари, Тошкент шаҳри, Нукус шаҳри ва вилоятлар марказларида оммавий тадбирларни ташкиллаштириш учун жавоб беради.\nРақобат бўлгани яхши. Буни соғлом рақобат деб ҳисоблаймиз. Чунки биз доим ҳамкорликда, бир-биримизга амалий ёрдам кўрсатган ҳолатда хизматимизни ташкиллаштирамиз. Чунки мақсадимиз бир, олдимизга қўйилган вазифа бир, бу – юртимизда жамоат тартибини ва фуқаролар хавфсизлигини таъминлаш. Шунинг учун бу борада рақобатдан қочмаймиз, рақобатга тайёрмиз.\n“Ўзбекистон жамоат хавфсизлиги концепциясини тасдиқлаш ва уни амалга ошириш чора-тадбирлари тўғрисида”ги президент фармонида ИИВ Жамоат хавфсизлиги департаменти тизимида МГ, ИИВ ва бошқа хизматларга қорабайир зотдор отларини таъминлаб берадиган наслчилик питомниги ташкил этилиши белгилаб берилган. Бундан ташқари, босқичма-босқич барча вилоятлар патрул-пост хизмати отрядларида отлиқ гуруҳлар ташкил этилиши ҳам белгилаб берилган. Буни яқин кунларда жадал суръатларда амалга оширамиз ва отлиқ отрядлар фаолияти борасида ҳам МГ билан ҳамкорликда ҳамда соғлом рақобатда ишларни ташкиллаштирамиз”, дея Бекмурод Абдуллаевнинг сўзларини келтирмоқда Kun.uz мухбири.


KUN.UZ дайжести: 14 ноябрда рўй берган энг қизиқарли хабарлар\n20:48 / 14.11.2015\nҲурматли ўқувчилар, эътиборингизга 14 ноябр куни рўй берган энг қизиқарли воқеалар ҳақидаги хабарларни такроран ҳавола этамиз.\nДубай полицияси автопарки Нюрбургринг трассаси рекордчиси Porsche 918 Spyder супергибрид автомобили билан тўлдирилди>>\nДубай полиция бошқармаси Германиядаги Нюрбургринг пойга трассасида энг катта тезликка эришган Porsche 918 Spyder супергибрид автомобилини олди.\nПарижда томоша ғилдираги кўринишидаги меҳмонхона барпо этилади>>\nФранция пойтахти Парижда Сена қирғоқларида томоша ғилдираги кўринишидаги меҳмонхона қурилади. Ушбу антиқа қурилма Wheel Hotel деб номланади.\nMAN Ўзбекистонни Марказий Осиёдаги экспорт пунктига айлантирмоқчи>>\nМосквада «Ҳилол» нашриёти уйининг китоб дўкони очилди>>\n2015 йилнинг ноябрь ойи бошида Москва шаҳрида «Ҳилол» нашриёти уйининг янги китоб дўкони иш бошлади. Бу ҳақда Islom.uz сайти хабар бермоқда.\nЖириновский Франциянинг Арабистонга айланишини башорат қилди>>\n3D-принтерда босилган дрон 240 км/соатгача тезлаша олди>>\nГули Асалхўжаева нега овозини йўқотиб қўйгани тушунтирилди>>\nЎзбекистонлик хонанда Гули Асалхўжаеванинг маъмури Равшан Хўжаев санъаткор овозини йўқотиб қўйгани ҳақидаги саволларга жавоб берди.\nЖаҳондаги кўплаб бино ва тарихий обидалар, Парижда бўлиб ўтган терактларга ҳамдардлик ифодаси тариқасида Франция байроғи тусига кирди. Бу ҳақда твиттер фойдаланувчилари хабар бермоқда.\nРоссиялик автостопчилар Остона шаҳридаги тунни иссиқ бекатда ўтказдилар>>\nЯқиндагина Остона шаҳрининг марказида йўловчиларнинг исиниб туриши учун иссиқ бекат қурилди.\nНурсултон Назарбоев қандай китобларни мутолаа қилади? (Фото)>>\nОқ ўрда матбуот хизмати Қозоғистон президенти Нурсултон Назарбоевнинг кутубхонаси суратларини тарқатди. Суратлар сайтнинг фейсбукдаги расмий саҳифасига жойлаштирилган.\nГерманиялик шахс Гитлернинг қариндоши эканини даъво қилмоқда>>\nГерманиянинг Герлиц шаҳрида истиқомат қилувчи 65 ёшли германиялик ўзининг Адольф Гитлерга қариндош эканини айтган.\nҚозоғистондан ўғирлаб келинган 178 бош қўй ва эчки давлат фойдасига мусодара қилинди>>\nЎзбекистоннинг ҳуқуқ-тартибот органлари қўшни Қозоғистон ҳудудидан қўй ва эчки ўғирлаб келган бир гуруҳ шахсларни қўлга олди. Бу ҳақда “Ҳуқуқ” нашри хабар бермоқда.\nБританиялик автомобилни параллел парковкалаш бўйича Гиннесс рекордлар китобига киритилди>>\nБуюк британиялик Алистер Моффат Вейбриж шаҳри яқинидаги пойга трассасида ўзининг Mini Cooper автомобилини иккита бошқа машина орасига қўя олгани учун Гиннесс рекордлар китобига киритилди. Моффатнинг машинаси билан қўшни автомобиллар орасидаги умумий масофа бор-йўғи 34 сантиметрни ташкил қилган.\n"ru" ҳудудида почтага эга фойдаланувчиларга Порошенко сайтида овоз бериш тақиқланди>>\nЭлектрон почтаси манзили "ru" ҳудудида бўлган россиялик интернет фойдаланувчилар бундан кейин Украина президенти Пётр Порошенко сайтида овоз бера олмайдилар.\nОАВ: “Сурхон” гуруҳи яна бир бора парчаландими?>>\n“Сурхон” фольклор гуруҳида яна бир бора парчаланиш юз берди. Бир неча йил муқаддам гуруҳни яккахон Маҳмуд Намозов тарк этган эди.\nГулчеҳра Жамилова: хусусий кинонинг бозордан фарқи қолмади>>\nДубайдаги ёнғинлар жетпаклар ёрдамида ўчирилади>>\nFacebook ёзишмаларнинг ўз-ўзидан йўқ бўлиб кетиш функциясини синовдан ўтказмоқда>>\nАҚШда машиналар сотувчи 5 қаватлик автомат ишга туширилди>>\nТутилган автомобилларни сотувчи Carvana компанияси АҚШнинг Теннесси штатидаги Нэшвилл шаҳрида машиналар сотувчи автоматни ишга туширди. Мижозлар сотувга қўйилган автомобилларнинг кўрсаткичлари билан танишиб, жетон кўринишидаги танга ёрдамида харидни амалга оширишлари мумкин, деб хабар бермоқда Gizmag нашри.\nПолиция "гугломобил"ни паст тезлиги учун тўхтатди>>


Сурия бўҳрони G20 саммити диққат марказида қолмоқда\nСурияда кимёвий ҳужумга қандай жавоб қайтариш борасида дунёнинг 20 етакчи давлати икки қутбга бўлинган ҳолда қолмоқда.\nСанкт Петербургда ўтаётган Катта Йигирмалик саммити етакчилари Сурия бйўича муросага эриша олганича йўқ. Сурияда кимёвий ҳужумга қандай жавоб қайтариш борасида дунёнинг 20 етакчи давлати икки қутбга бўлинган ҳолда қолмоқда. АҚШ 1400дан ортиқ одамнинг ўлимига сабаб бўлган ҳужум ортида Сурия режими турганини айтмоқда. Россия эса БМТ рухсатисиз ҳарбий ҳужум бошлашни агрессияга тенглаштирмоқда.\nПайшанба куни G20 саммитининг биринчи куни якунида уюштирилган кечки овқат Сурия бўҳрони муҳокамасига бағишланди, лекин ташкилот етакчилари Сурияда рўй бергани иддао қилинаётган кимёвий ҳужумга қандай жавоб қайтариш борасида муросага эришолмади.\nКремл матбуот вакили Дмитирий Песковнинг айтишича, дунёнинг иқтисодилари энг йирик 20 давлати раҳбари мазкур масала бўйича “деярли теппа-тенг” икки лагерга бўлинган.\nАҚШ Президенти Барак Обама 21 август кунги 1400дан ортиқ одам ҳалок бўлган кимёвий ҳужум учун маъсул, деб кўрилаётган Сурия ҳукуматини жазолаш учун ҳарйбий зарба беришга чақирмоқда.\nРоссия Президенти Владимир Путин БМТ рухсатисиз куч қўллаш “агрессия акти” бўлишини айтмоқда.\nАҚШ маъмуриятининг юқори даражали мулозимига кўра, пайшанба кунги муҳокамаларда президент Обама 21 август кунги ҳужумни президент Башар ал-Ассад ҳукумати уюштирганига Қўшма Штатларнинг “ишончи комил” эканини яна бир бор таъкидлаган.\nАҚШ президентининг миллий хавфсизлик масалалари бўйича маслаҳатчиси ўринбосари Бен Родеснинг айтишича, Обама айни фикрни Хитой Президенти Си Цзипинь билан учрашувда ҳам билдирган.\nРоссия Ташқи ишлар вазирлиги жума куни эълон қилган баёнотида Қўшма Штатларни Суриянинг кимёвий қурол арсеналига ҳужум қилмасликдан огоҳлантирди.\nАҚШнинг БМТдаги элчиси Саманта Пауэр пайшанба куни қилган чиқишида Россияни Сурия масаласида БМТ Хавфсизлик кенгашини “гаровга” олиб ўтирганликда айблади.\n- Кимёвий қуроллар қўлланилишига қарши халқаро меъёрлар сурбетларча бузилиб турган бир пайтда, Россия Хавсизлик кенгашини гаровга олиб ўтиришда давом этмоқда ҳамда кимёвий қуроллар конвенцияси бўйича ўз зиммасига олган халқаро мажбуриятлардан қочмоқда. Ҳозир биз ва Сурия халқи жаҳонга амалдаги Хавфсизлик кенгаши эмас, бу муаммо билан шуғуллана оладиган Хавфсизлик кенгаши лозимлигини кўриб турибди, деди АҚШ дипломати.\nСурия ҳукуматининг кўп йиллик иттифқочиси ва уни қурол билан таъминловчи Россия Хавфсизлик кенгашидаги вето ваколатини ишга солиб Сурия ҳукуматига қарши чора қўллаш, жумладан ҳарбий интервенцияни бошлашга йўл очиб берувчи резолюцияларга тўсқинлик қилиб келади.\nРоссия каби вето ваколати бўлган Хитой ҳам ҳарбий ҳужумга қарши чиқиб келмоқда.\nДунё иқтисодининг 90 фоизини назорат қилувчи Катта Йгирмалик етакчилари глобал иқтисодга доир масалаларни ҳам муҳокама қилди. Лекин икки ярим йилдан бери давом этаётган ва БМТ ҳисоб-китобларига кўра, 100 мингдан ошиқ одам ёстиғини қуритган Сурия бўҳрони саммитнинг аввалдан эълон қилган кун тартибига жиддий ўзгартиш киритди.\nЖума куни Обама Санкт Петербургда россиялик ҳуқуқ фаоллари ва жинсий озчиликлар ҳаракати фаоллари билан учрашади. Россияда гўёки болаларни ҳомосексуализм “пропагандаси”дан ҳимоялаш учун қонун қабул қилингани халқаро танқидларга сабаб бўлиб кемоқда.


15:09 / 28.04.2017 1021 pdf Ўқиш режими + -\nКўп инсонлар учун ҳаётда зарурий эҳтиёжлар бўлган ейиш, ичиш, турмуш қуриш, мол-дунё тўплаш асосий мақсадлар бўлиб қолган. Яна бир тоифа эса олдиларига юксак мақсадлар қўядилар, комиллик сари интиладилар. Миллатлари олдинда бўлиши учун куйиб пишадилар.\nДинимиз инсон ҳар жиҳатдан комил бўлиши, ўзи, оиласи ва бошқаларга фойдали ҳар ишда орқада қолмасликка тарғиб қилади. Қуръони каримнинг бир неча ўринларида Аллоҳ азза ва жалланинг “...мусобақа қилинг”, “...шошилинг”, деганига, суннатда ҳам эзгу ишларга интилиш, уларда пешқадам бўлишга кўп бора чорланганига гувоҳ бўламиз.\nПайғамбаримиз (соллаллоҳу алайҳи ва саллам) “Агар Аллоҳдан сўрасангиз, Фирдавсни сўранг. У жаннатнинг ўртаси ва жаннатнинг энг юқорисидир. Жаннат дарёлари ундан оқиб келади”, деб олий мақсадли бўлишга чақирадилар.\nСаҳобалар сийратини ўқиб, уларнинг дунё ва дин ишларида етакчи, пешқадам бўлганларини кўрамиз. Бирлари даъватда машъала каби бўлса, бошқаларининг бутун бир қўшинни таъминлашга етарли молга эга бўлган.\nМусулмон ўз олдига юксак мақсадлар қўйиши лозим. Дунё ишида пухта ва маҳорат эгаси бўлишга, охират ишида жаннатдаги Фирдавсга лойиқ бўлишга интилиши керак.\nБунинг учун у аввало ўз мақсадларини аниқлаб олиб, ўша мақсадларни амалга ошириш учун режалар тузиши, уларни амалга ошириш учун амалий қадамлар қўйиши лозим. Ҳар ишида энг афзал бўлишга, бошқаларга фойдали бўлишга интилиши, уммат юксалиши учун бор имконини ишга солиши керак. Зотан инсон яралмишларнинг энг афзали, мусулмон уммати эса, одамларга чиқарилган энг яхши умматдир.\n15:08 / 28.04.2017 925\n15:09 / 28.04.2017 1027\n983 15:08 / 28.04.2017\nМақтов кимсаларнинг қилган ишлари ёки феълларини тил билан бошқаларга билдиришдир. Аслида барча мақтов Аллоҳ таолога хосдир ва Унинг Пайғамбарига соллаллоҳу давоми...\n959 15:15 / 28.04.2017\nИлм икки навдир Касбий илм ва ваҳбий яъни, Аллоҳдан ҳадя қилинган илм.1. Касбий илм. Бу илм жиддий ҳаракат, қатъиятлилик ва музокаралар воситасида ҳосил бўладиган давоми...\n1024 14:57 / 28.04.2017\nЯқинда Германия пойтахтида жойлашган Ғарбий Германия руҳшунослик институтида антиқа янгилик эълон қилинди Инсон ерга йиқилаётган пайтда ўнг оёғи олдинга давоми...\n1162 15:42 / 28.04.2017


АЙИҚ ВА БОЛАЛАРИ\nБахмал тумани кўплаб чуқур дара, қинғир-қийшиқ сўқмоқ, адоқсиз яйлов ва баланд чўққилардан иборат. Улар осмонўпар Ойқор тоғларига туташиб кетган. Ойқор ой шаклини эслатувчи оппоқ қор билан қопланганлиги учун шундай номланган. Тоғ чўққиларида кўп йиллик қор қопламлари мавжуд. Паст-баланд йўллардан юриш кўп меҳнат талаб этади. Бу хилват гўшани кўпдан жигарранг ва қўнғир айиқлар макон қилган.\nКуз охирлаб, очликдан силласи қуриган эркак айиқ емиш топиш илинжида бутазор оралаб бораркан, тоғ эчкиси боласининг исини сезиб қолди. Улоқча омон қолиш учун жойида қимирламай ётиши керак. Ҳатто нафас олса ҳам ўзини фош қилиб қўйиши мумкин. Айиқнинг бурни жуда сезгир. У ҳид билиш ва кўриш ёрдамида «ов» қилади. Ясси бурни ва ўткир тирноқларидан ўлжаси қочиб қутулолмайди. Бир неча соат олдин бўлиб ўтган жала ва тошқиндан сўнг овчи ўлжа исини йўқотиб қўйди. Омад унга кулиб боқмади. Улоқча йиртқичдан қутилиб қолди. Айиқ куч тўплаши учун кўпроқ озиқланиши ва қишки уйқу олдидан илиқ кунлардан фойдаланиб, вазн тўпламоғи лозим. Мева қолдиқлари, ўт-ўлан ва майда кемирувчилар унинг қорнини тўйдира олмайди. Айиқлар ҳаёти шунга боғлиқ.\nОрадан бир неча ҳафта ўтиб, тоғларга ёққан қалин қор совуқ ҳаво билан алмашди. Аччиқ аёзли кунлар тобора авжга чиқар, атрофдаги дарё ва кўллар ҳам музлаган сайин совуқ забтига олганди. Бу пайтда айиқларнинг асосий қисми уяларида бўлишади. Улар қишки уйқуда эканлигида ҳам мудраб, хавф-хатарни сезиб ётадилар. Негаки, хавф ҳар қадамда уларга таҳдид солиб туради.\nОна айиқ кафтдек очиқ майдонда болаларини эргаштирганча, қуёш тафтидан яйраб, тоза ҳаводан нафас оларкан, ҳар лаҳза ҳушёр ва зийрак. У айиқчаларга ўлжасининг исини билиш, шамолга қарши орқа ўгириб олиш, бошпана топиш каби қишдан омон чиқиш сабоқларини ўргатарди.\nКутилмаганда улар алп қоматли ёш эркак айиққа тўқнаш келади. Унинг панжалари гурзидек бўлиб, анча тажовузкор. Йиртқичнинг ўкириги ва ириллашидан атрофни ўрганаётган айиқчалар ҳушёр тортишди. Хавфли вазият. Очиқ майдонда ҳар нарса бўлиши мумкин. Қаҳратон қишда йиртқич ҳайвонларнинг ҳаёт кечириши ва озиқланишида ўзига хос қийинчиликлар бор. Тоғларнинг шафқатсиз шароитига мослашган ва болаларини ҳимоялаш ҳадисини олган она айиқ учун кичкинтойлар ҳавфсизлиги биринчи ўринда туради.\nБу ердан унча узоқ бўлмаган жойда теракзорлардан иборат ўрмон ястаниб ётар, она-бола айиқлар шу томонга қараб, чекиниш ҳаракатига тушишди. Очлик азобида тинкамадори қуриган эркак айиқ эса ҳамон улар ортидан эргашиб борарди. Айиқчалар дарахтга тирмашиб чиқишга уста, худди оёқларини илгакка қўйгандек юқорига бемалол ҳаракатланишади. Баланд терак дарахти улар учун ишончли бошпана. Шу-шу, айиқчалар хавфдан қутулиб қолишди. Олдинда ҳали уларни оғир кунлар кутмоқда.\nОна айиқ болаларига жуда ғамхўр. Айиқлар жанг майдонида куч синаши кутилмоқда. Ҳар гал рақиби билан юзма-юз келганида, она айиқнинг довюраклиги яққол намоён бўлади. У жонини хатарга қўйиб бўлса ҳам душмани билан олишишга мажбур. Олишувда фақат кучнинг ўзигина кифоя қилмай, маҳорат ҳам зарур. Мана, болаларига садоқатли ва ғамхўр она айиқ юз берадиган ҳаёт-мамот жангига тайёргарлик кўрмоқда.\nОлишув турли кўнгилсизликларга, ҳатто ўлимга ҳам олиб келиши мумкин. Эркак айиқ гавдасини кўз-кўз қиларкан, унга яқинроқ келиб, ҳидлай бошлади. Бу унинг ҳаяжонланаётганидан дарак беради.\nОна айиқнинг кутилмаганда ўзида катта куч ва журъат топиб, дадил ҳужумга ўтиши душманини довдиратиб қўйди. Очликдан ҳолдан тойган ёш, тажрибасиз эркак айиқ эса таваккал қилишга тайёр эмасди ва устунликка эриша олмаслигига кўзи етди. Унинг таслим бўлишдан бошқа иложи йўқ эди. У ўзида катта куч ва журъат топиб, дадил ҳужумга ўтди. Лекин кураш узоққа чўзилмади.\nХуллас, она айиқ болаларини хавфдан қутқариб қолди ва келажагини ҳал қилди.\nЖамила УМУРЗОҚОВА, Ғаллаорол тумани, ўқитувчи


Истиклол энг буюк неъмат » Ахборот кутубхона маркази\nБош саҳифа » Тадбирлар » Истиклол энг буюк неъмат\nadmin-libkarshi-nasafiy.uz 30-03-2018, 18:48 65 Тадбирлар\nС.Насафий номли ахборот- кутубхона марказининг Ўзбекистон Республикаси Мустақиллигининг 25 йиллигига бағишлаб “Истиклол энг буюк неъмат” мавзусида ўтказилган давра суҳбати тўғрисида маълумот\nС.Насафий номли ахборот-кутубхона марказида 2016 йил 18 август куни АКМ ходимлари, Карши шаҳар “Хужахиёл” ва “Аралоул” махалласи фаоллари, ЖҒМХОга карашли Карши сержантлар тайёрлаш мактаби, вилоятимиздаги ҳаваскор ёш ижодкор шоирлар ҳамда вилоят “Сандувоч” газетаси тахририят ходимлари билан хамкорликда Узбекистон Республикаси Мустакиллигининг 25 йиллиги муносабати билан “Истиклол энг буюк неъмат” мавзусида давра сухбати ўтказилди.\nДавра сухбатини АКМ директори ўринбосари Л.Жураева очиб берди.\nАхборот-кутубхона марказининг уйга адабиётлар берувчи шахар абонементи булими бош кутубхоначиси У.Отамуродова Мустакиллигимизнинг 25 йиллигига багишлаб “Бетакроримсан, ягонасан, она ватаним Узбекистоним” мавзусида маъруза укиди.\nҚарши сержантлар тайёрлаш мактаби кутубхоначиси Ҳ.Азизова Мустакиллигимизнинг 25 йиллигига бағишлаб “Ҳурлик мангу Ободлик мангу” мавзусида маъруза укиди.\nСандувоч газетаси муҳаррири Х. Эгамбердиева ўзининг юрт хақида ёзган шеърларидан намуналар ўкиб берди.\nКарши шахар Аралоул ҳамда Хўжахиёл маҳалласи фаоллари М.Наврузов, Б.Холмирзаевалар сўзга чиқишиб байрам билан барчани табрикладилар ва истиқлолдан олдинги оғир шарт-шароитлар ва юртимиз мустақилликка эришгандан буён бўлаётган юксалишлар тўғрисида сўз юритдилар.\nВилоятимизнинг ёш ижодкор шоирлари ўзларининг Ватан хакидаги ҳамда озод юрт хакидаги шеърларини давра қатнашчиларига ёд қилиб беришдилар.\nТадбирда 48 киши иштирок этди.\nБетакроримсан, ягонасан, она ватаним Узбекистоним тадбиридан фотолавҳалар.\nТадбирнинг батафсил фотолавҳаларини қуйидаги ҳавола орқали юклаб олишингиз мумкин: Бетакроримсан, ягонасан, она ватаним Узбекистонимскачать dle 12.1


«абдуқодир тошқулов» тегли мақолалар – Газета.uz\n«абдуқодир тошқулов» тегли мақолалар\n12 феврал 2021, 12:09 1\n«Ётоқхоналарда ўғил болалар ва қизларнинг битта қаватда яшаши жуда уятли» — олий таълим вазири\nАбдуқодир Тошқулов ОТМлар талабалар турар жойларида қизлар ва ўғил болаларнинг бир қаватда жойлаштирилганлигини танқид қилди. У бино битта бўлган тақдирда, иккита кириш ва чиқиш жойи қилиш мумкинлигини таъкидлади.\n11 феврал 2021, 11:47 1\n9 феврал 2021, 21:12 1\n«Бу мажбурий меҳнатнинг бир кўриниши». ОТМ вазири — меҳмонларни кутиб олишга жалб қилинаётган талаба-қизлар ҳақида\nОлий ва ўрта-махсус таълим вазири Абдуқодир Тошқулов хорижлик меҳмонларни кутиб олишга жалб қилинаётган талаба қизлар бўйича муносабат билдирди. «Нега менинг гул қизларим, гул кўтариб чиқиши керак? У ерга ҳам ўзингизни фарзандингизни қўйиб кўринг», — деди вазир. У шунингдек, «бу мажбурий меҳнатнинг бир кўриниши» эканини айтган.


Уйининг шиферини янгиламаганнинг томорқаси тортиб олинади\n19 июн 2018, Тошкент вақти: 10:02\nҲокимлик босими остида қолган камбағал оилаларнинг ўз уйи томини безатиш учун ерини сотишга мажбур қолаëтгани айтилмоқда.\nСамарқанд вилояти Каттақўрғон тумани Каттаминг қишлоғидаги иккита марказий кўчада яшовчи аҳоли уйларининг шиферларини янгилаш, деворларини оқлаш ва уй олдига 1,5 метрлик девор қуришга мажбурланмоқда. Ҳокимлик масъулларига кўра, бу "ободонлаштириш" Ўзбекистон мустақиллигининг 25 йиллигига "25 та кўча" тадбири доирасида амалга оширилмоқда.\nКаттаминг қишлоғида яшовчилардан бири Озодликка мурожаат қилиб, уйларининг шиферини янгилаш мажбурияти остида қолганликларидан шикоят қилди:\n“Бизга ҳокимиятдан буйруқ тушган. Эски шиферлар олиниб, ўрнига профнастил шиферларидан қўйиш керак ва 1,5 метр баландликда шлакоблокдан забор қилиниши ҳам керак эмиш. Бу фақатгина йўлнинг устида яшовчиларга тааллуқли экан. Биз йўлнинг устида турамиз. Ҳозир одамлар саросимага тушиб қолган. Нима қиларини билмаяпти. Ҳамманинг боши қотган”, дея ёзди каттаминглик йигит.\nУнинг айтишича, ҳокимлик топшириғини бажармаганларга томорқасини тортиб олиш билан таҳдид қилинмоқда.\n“Ҳокимиятдан одамлар келиб, шиферни алмаштирасан деб буйруқ берди ва дўқ-пўписа ҳам қилди. Ҳокимлик топшириғини рад этганларни “Агар алмаштирмасанг, томорқангдан фойдаланмайсан, биз уни сотамиз” деб қўрқитишди. Шиферни алмаштишга пули етмаганларнинг томорқасини мажбурлаб сотиб, пулига шифер қилиб бераяпти. Бу халққа жабр эмасми? Одамлар кўп изтироб чекаяпти”, дейди Озодлик билан микрофонсиз суҳбатда каттаминглик йигит.\nКаттақўрғондаги Озодлик манбасига кўра, Каттаминг қишлоғидаги 100дан зиёд хонадон ўз уйини таъмирлаш ва уй атрофини ободонлаштиришга мажбурланмоқда.\n“Бу топшириқни 100 фоиз ҳамма бажариши шарт экан. Ҳар бир уй учун алоҳида-алоҳида лойиҳа қилинган. Ҳозир шиферлар бузилаяпти. Лекин ҳали бўяш ишлари бошланмади”, дейди каттақўрғонлик.\nАйни манбага кўра, Каттаминг қишлоғида бу тадбирлар 20 кун аввал бошланган, Мўминхўжа қишлоғида эса бу жараён якунига етган.\n““Каттаминг қишлоғига қўшни Мўминхўжа қишлоғидаги 35та хонадонда таъмирлаш ишлари якунланди. Қишлоқнинг марказий кўчасидаги бу уйларнинг ҳаммасининг шиферлари олиб ташланиб, ўрнига черепицадан қизил ва яшил рангли шиферлар қилинди. Уйлар оқланиб, унинг атрофида ободонлаштириш ишлари олиб борилди. Кўчадаги йўл асфальт ҳам қилинди. Лекин одамлар анча қийналди”, деди вазиятни ўрганган Озодлик манбаси.\nКаттақўрғон туман ҳокимлигидан олинган маълумотга кўра, Каттаминг қишлоқ фуқаролар йиғинида жойлашган Каттаминг ва Минорхўжа қишлоғидаги иккита марказий кўчада олиб борилаётган таъмирлаш ишлари махсус лойиҳа асосида амалга оширилмоқда.\n“Мустақиллигимизнинг 25 йиллигига бағишланган тадбир бу. Ҳеч ким мажбурланмади. Ҳамма ўз хоҳиши билан қилаяпти. Ўзи яшайдику бу уйда. Мана Мўминхўжада 1 август куни очилиши маросими бўлади. Таъмир ишлари ўтган кўчада барча маиший хизмат шохобчалари ҳам ишга туширилади. Чойхона, дорихона бор. Сиз бир бориб кўринг, қишлоқнинг қандай ўзгарганини кўрасиз”, дейди ҳокимлик масъулларидан бири.\nМаълум бўлишича, Каттаминг ва Мўминхўжа қишлоқларидаги иккита кўчада бўлаётган таъмирлаш ишлари мамлакатнинг бошқа жойларида ҳам амалга оширилаяпти.\nУшбу тадбирлар Ўзбекистон Мустақиллигининг 25 йиллиги муносабати билан ҳар бир шаҳар ва туманда 25 тадан намунали кўча ташкил қилиш лойиҳаси асосида амалга оширилаяпти.\nУшбу лойиҳа кўра, уйлар таъмирланиб, ободонлаштириш ва кўкаламзорлаштириш ишлари олиб борилади.\nЖорий ой бошидан Тошкент шаҳрида ушбу лойиҳани амалга ошириш учун "50 ободлик куни" номли акция эълон қилинди. Акция муносабати билан ҳокимлик сайтида эълон қилинган мурожаатда пойтахтликлардан ҳар тумандан байрамга қадар 25 та кўча ва болалар ўйингоҳини тозалаш ва таъмирлаш сўралди. Мурожаат мазмунига кўра, таъмирлаш ишлари халқнинг хайр-эҳсони ҳисобидан қилиниши лозим.\nАНДИЖОН – "Йўлларни таъмирламайди, аммо жарима олишга уста"\nҚАШҚАДАРЁ – "Чироқчига назорат десанти келдими?"\nДХХ АҚШдан қайтган Зокир Алиевнинг собиқ ЎИҲ аъзоси сифатида ҳибсга олинганини билдирди\n“Туман ҳокимини эмас, вилоят ҳокимини ишдан олиш керак эди”\nАнвар қори Турсунов дафн этилди\nРоссиядаги футбол бўйича Жаҳон Чемпионати ўзбек муҳожирларининг ҳаётига қандай таъсир кўрсатмоқда?\nМосквадаги Ҳайит намозига футбол ишқибозлари ҳам қўшилди\n"Пахтакор" жамоаси мушт еб бўлса ҳам чемпион бўлди\nТрамп ва Ким учрашуви\nМуҳожир аёл йўловчини уриб кетган укасига ҳуқуқий ёрдам сўрамоқда


Абдулазиз Камилов Халқаро ҳамкорлик бўйича Еврокомиссар билан учрашди\nХалқаро ҳамкорлик 16 ноябр 2021 201\n2021 йил 15 ноябрда Брюссель шаҳрида Ташқи ишлар вазири Абдулазиз Камилов бошчилигидаги Ўзбекистон Республикаси делегацияси Европа Иттифоқининг Халқаро ҳамкорлик бўйича комиссари Ютта Урпилайнен билан учрашув ўтказди.\nМулоқот чоғида Европа томонига Ўзбекистонда амалга оширилаётган ислоҳотлар, республикамиз замонавий ташқи сиёсатининг устувор йўналишлари ва эришган ютуқлари ҳақида батафсил маълумот берилди.\nТомонлар Ўзбекистон ва Европа Иттифоқи ўртасидаги ҳамкорликнинг бугунги ҳолати ва истиқболлари, жумладан, Европа Иттифоқининг Марказий Осиё бўйича стратегияси доирасидаги алоқаларни муҳокама қилдилар.\nИлгари қабул қилинган қўшма ташаббус ва дастурларни амалга ошириш жараёни, шунингдек, турли даражадаги ҳамда шаклдаги бўлажак учрашувлар жадвали кўриб чиқилди.\nДелегациялар Афғонистондаги вазият ва халқаро ҳамжамиятнинг саъй-ҳаракатлари доирасида ушбу мамлакатга инсонпарварлик ёрдами кўрсатиш имкониятлари юзасидан фикр алмашдилар, деб хабар беради Ташқи ишлар вазирлиги матбуот хизмати.\n# ЕИ # ТИВ\nТуризм, маданият, маданий мерос ва спорт соҳаларини янада ривожлантириш учун қўшимча шарои...\n17 январ 2022, 14:10


Франциянинг Марказий Осиёдаги илк фахрий консуллиги Самарқандда очилди - zarnews.uz\nФранциянинг Европа ва ташқи ишлар бўйича вазири ҳузуридаги давлат котиби Жан–Батист Лемуан бошчилигидаги делегация аъзолари юртимизга ташрифини 16 апрель куни Самарқанддан бошлади.\nВилоят ҳокими Э.Турдимов билан учрашувда Ўзбекистон ва Франция ўртасида савдо-иқтисодий, маданий-гуманитар ва бошқа соҳалардаги алоқаларнинг тобора ривожланиб бораётгани таъкидланди. Ўзбекистон Республикаси Президенти Ш.Мирзиёевнинг 2018 йил октябрь ойида Францияга амалга оширган ташрифи бу алоқаларни янги босқичда давом эттириш имкониятларини кенгайтирди.\nСамарқанд вилоятида ҳам француз ишбилармонлари ва компаниялари билан ҳамкорликда муҳим лойиҳалар амалга оширилмоқда. Жумладан, Франция тараққиёт агентлигининг “Самарқанд шаҳрида қаттиқ маиший чиқиндиларни бошқаришни модернизация қилиш” лойиҳаси доирасида шаҳарда атроф-муҳитни муҳофаза қилиш, табиий ресурслардан самарали фойдаланиш ва уларни асраб-авайлаш, чиқиндиларни йиғиш, қайта ишлаш ва ва инновацион ечимлар ёрдамида зарарсизлантиришгача бўлган жараёнларни ўз ичига олган чиқиндиларни комплекс бошқариш тизими яратилмоқда.\nУчрашувда мазкур лойиҳани сифатли ва белгиланган муддатларда амалга ошириш юзасидан фикр алмашилди.\nШундан сўнг делегация аъзолари Самарқанд шаҳрида ташкил этилган Франциянинг фахрий консуллиги очилишида иштирок этди.\n– Франция ва Ўзбекистон ўртасидаги алоқалар тарихи узоқ ўтмишга бориб тақалади, – дейди Жан-Батист Лемуан. – Кейинги пайтда бу ҳамкорлик яна ҳам мустаҳкамланиб бораётгани қувонарли. Айниқса, ўтган йил кузда икки давлат президентларининг учрашувидан сўнг муносабатларимиз яна ҳам яхшиланди. Марказий Осиё давлатлари орасида илк бор Ўзбекистонда, унинг гўзал шаҳри бўлган Самарқандда фахрий консуллигимизнинг очилиши ҳам бу фикрни тасдиқлайди. Ўйлайманки, ушбу муассаса давлатларимиз ҳамда ўзбек ва француз халқлари ўртасидаги ҳамкорликни мустаҳкамлашга хизмат қилади.\nТеглар: Франция фахрий консул


Ўзбекистонда Рамазон ҳайити нишонланмоқда - фоторепортаж - 26.06.2017, Sputnik Ўзбекистон\nБугун Ўзбекистонда Рамазон Ҳайити нишонланмоқда. 26 июн куни эрталаб Ўзбекистондаги жомеъ масжидларида Рамазон ҳайити намозлари ўқилди 26.06.2017, Sputnik Ўзбекистон\nБугун Ўзбекистонда Рамазон Ҳайити нишонланмоқда. 26 июн куни эрталаб Ўзбекистондаги жомеъ масжидларида Рамазон ҳайити намозлари ўқилди\nШунингдек, байрам республика бўйича давом этиб, Ўзбекистон Мусулмонлар идораси вилоят бўлинмалари халққа ўз табрикларини йўллашмоқда.\nОдатда Рамазон ҳайити тонгги Ҳайит намозидан бошланади. Ундан сўнг мусулмонлар уйларига тарқалиб байрм дастурхони ёзилади. Байр қариндошлар ва дўстлар даврасида кутиб олинади. Мусулмонлар бир-бирларини "Ид-муборак!" деб табриклашади.\nҚадимдан барча мусулмон мамлакатларида Рамазон ҳайити куни "Закот ул-Фитр" яъни Ҳайит муносабати билан тўпланадиган хайр-эҳсон пули жамлаб уни муҳтожларга ёрдам сифатида бериш одат бўлган.\n© muslim.uzЎзбекистонда "Ҳазрати Имом" жоме масжидида Ҳайит намози ўқилди.\nЎзбекистонда "Ҳазрати Имом" жоме масжидида Ҳайит намози ўқилди.


7 апрель, 2019, 00:30 317\nРоссия Федерациясининг Анапа шаҳрида 2001-2002 йилда туғилган боксчилар ўртасида Халқаро тоифадаги спорт устаси Николай Павлюков хотирасига бағишланган мусобақа якунига етди.\nТурнирда Россия, Куба, Қозоғистон, Арманистон, Швейцария, Ҳиндистон, Филиппин, Қирғизистон, Грузия, Украина, Беларусь ва Ўзбекистон мамлакатларидан 113 нафар боксчи совринли ўринлар учун кураш олиб борди. Бу ҳақда Ўзбекистон бокс Федерацияси матбуот хизмати хабар бермоқда.\nБугун мусобақада финал жанглари бўлиб ўтди. Эътиборлиси, -49 кг вазн тоифасида юртимиз шарафини ҳимоя қилган Шаҳзод Музаффаров қозоғистонлик Муҳаммадсобир Бозорбойулини мағлуб этди. -64 кг вазнли боксчимиз Асадхўжа Мўйдинхўжаев эса россиялик Аҳмадшох Маҳмадшоевдан устун келиб, олтин медалга эга чиқди.\nКеча ўтказилган жангларда Хуршидбек Расулжонов (-56 кг), Нурислом Исмоилов (-69 кг) ва Суҳробжон Кайимов (-75 кг) бронза медалига сазовор бўлганди.\nМусобақа якунларига кўра, терма жамоамиз умумжамоа ҳисобида Россиядан сўнг иккинчи ўринни эгаллади. Кучли учликка Қозоғистон терма жамоаси якун ясади.


Наврўзни кенг байрам қилиш вақти келди, деган қарорга ўзбекистонликларнинг муносабати\n18:17 09.02.2017 (Янгиланган 20:44 09.02.2017)\nЎзбекистон президенти Шавкат Мирзиёев Вазирлар Маҳкамасининг кенгайтирилган мажлисида "Бу йил Наврўз байрами кенг нишонланади", - деб эълон қилган эди\nТОШКЕНТ, 9 фев — Sputnik. Айтиш керак-ки, Наврўз байрамининг Ўзбекистонда кенг нишонланиши мамлакат фуқаролари томонидан катта хурсандчилик билан қарши олинди.\nСпутник Ўзбекистон нашри бу ҳақда эълон қилиши билан ижтимоий тармоқ фойдаланувчилари ушбу хабарни яшин тезлигида ўзаро бўлишдилар.\nҚуйида, интернет фойдаланувчилари ушбу хабар остида қолдирган изоҳларини эътиборингизга ҳавола қиламиз.\n"Тўғрисини айтсам, сўнгги йилларда ҳеч қайси миллий байрам кўнгилдагидек нишонланмаган эди. Байрамлар қаерда ва қай тарзда нишонланишини ҳеч ким билмасди ҳатто. Янги президентимиз туфайли бу йил ҳаммаси ўзгаради, деб умид қиламан", — деб ёзган Бахтиёр Жалалов.\n"Ажойиб қарор!" "Ура! Ура! Ура!!!!, — дея ўзининг чексиз хурсандчилигини яширишмаган Оля ва Фируза исмли интернет фойдаланучилари.\n"Жуда ҳам ажойиб. Биз халқларни бир-бирига жипслаштирувчи бундай байрамлар кўпроқ бўлишини хоҳлаймиз", — деб ёзган Венера Малово.\n"Доно қарор. Наврўз — бу барибир умумхалқ байрами", — дея изоҳ қолдирган Рахимахон Жўрабаевна.\n"Ва ниҳоят", — қисқа ва лўнда изоҳ қолдирган Муқаддас исмли фойдаланувчи.\n"Айтманг, ва ниҳоят ақлли қарор эълон қилинди", — дея Муқаддаснинг изоҳини маъқуллаган Розалия Гусманова.\n"Тўғри қарор. Уйда ўтириб ҳамма нарсага лоқайд бўлиб қолдик. Халқ билан ҳеч ким иш тутмай қўйганди. Шу кечаю-кундузда турар жойлар, туманлар ободонлаштириляпти, ҳамма ёқ гўзаллашиб, чирой очяпти. Азиз ҳамюртлар! Бундай ўзгаришларга бефарқ бўлманг. Атрофимизни тоза тутишга ҳаракат қилайлик", — дея чорлаган Мадина Раҳматова.\nХуллас, Ўзбекистон фуқаролари президент қарорини бир овоздан хурсандчилик садолари билан қарши олган.\nМирзиёев фармони, Наврўз, байрам


Тупроқнинг сув режими ва уни бошқариш / dehqon.uz\nТупроқнинг сув режими ва уни бошқариш\n1. Тупроқда ва ўсимликда бўладиган кимёвий ва биокимевий жараёнлар сувли муҳитда кечади. Ўсимлик сув билан етарли таъминлангандагина унда ўсиш, ривожланиш ва барча физологик жараёнлар нормал ўтади. Ҳар қандай маданий ўсимлик уруғи униб чиқишидан олдин маълум миқдорда сув шимади.\nЎсимликлар таркибида 80-90% гача сув бўлади. Ўсув даврида ўсимликлар бу сувнинг асосий қисмини буғлантириб юборади. Кузатишларга қараганда, ўсимликлар бутун вегетация давомида ўзлаштирган сувнинг атиги 0,01-0,03% ни ўз организмини шаклланиши учун сарфлайди.\nЎсимликларнинг сувга бўлган талаби уларнинг ривожланиш фазаларига қараб турлича бўлади. Масалан, кузги буғдой най чиқариш ва бошоқлаш даврида, маккажўхори гуллаш ва дони сут пишиқлиги фазасида, картошка гуллаш ва ҳосил тугиш даврида, кунгабоқар гуллаш ва саватча ҳосил қилиш фазасида, ғўза гуллаш ва мева тугиш даврида сувни кўп талаб қилади. Кўп йиллик экинлар эса сувга янада талабчан бўлади.\nЎсимликлар илдизи ёрдамида тупроқдаги намни ўзлаштириб, уни организми орқали атмосферага буғлатиб туриши транспирация. 1 грамм қуруқ модда ҳосил қилиши учун сарфлаган сув миқдори эса транспирация коэффиценти дейилади.\nТупроқнинг сув режимини ўрганиш ва бошқариш йўлларини билиш экинлардан юқори ва сифатли ҳосил олишда катта аҳамиятга эга.\nҒўза ўсиш даврида жуда кўп сув сарфлайди, чунончи, чинбарг чиқарган даврида бир гектар ердаги ғўза суткасига 10-12 м3, шоналаш даврида 30-50 м3 гуллаш ва мева тугиш даврида энг кўп 80-120 м3, кўсаклар очилиши даврида эса 30-40 м3 сув сарфлайди. Бир гектар пахта майдонида ўсув даврида 5000-8000 м3 сув сарфланади.\n2. Тупроқда сувнинг икки хил шакли бор: «Физикавий бириккан» сув ва «кимёвий бириккан» сув. Кимёвий бириккан сув минерал коллоидлар ва минераллар таркибида бирикма ёки молекула шаклида учрайди.\nФизикавий шаклдаги сув қуйидаги хилларга бўлинади: буғсимон сув, гигроскопик сув, пардасимон сув, капилляр сув ва гравитацион сув.\nҲар қандай шароитда тупроқдаги сувнинг бир қисми буғ холатига ўтади. Тупроқ ғовакликларидаги бyғ тупроқ ҳароратини ўзгариб туриши натижасида томчи ҳолатига ўтиши ва ўсимликнинг илдизи орқали ўзлаштирилиши мумкин.\nГигроскопик сув тупроқ зарралари юзасига сингдирилган намликдир.\nПардасимон сув тупроқ заррачаларининг сиртидан юпқа парда сингари ўраб олган бўлади. Гигроскопик ва пардасимон сувни ўсимлик ўзлаштира олмайди.\nКапилляр сув тупроқ қатламларидаги капилляр ғоваклар орқали қуйи қатламдан юқори қатламга эркин ҳаракат қиладиган сувдир. Капилляр сув тупроқнинг жуда майда капиллярларини (йўлларини) тўлдиради ва ўсимликни сув билан таъминлашда асосий манбалардан ҳисобланади.\nГравитацион сув. Тупроқнинг нокапилляр ғоваклари орқали юқориридан қуйи қатламларига эркин ҳаракатланадиган сув гравитацион сув дейилади ва ундан ўсимлик қисман фойдаланади.\nТупроқнинг сув режими унинг агрофизик ва сув хоссаларига боғлиқ бўлади. Тупроқнинг сув хоссаларига сув ўтказувчанлиги, тупроқнинг сув кўтариш хусусияти, нам сиғими кабилар киради.\nТупроқнинг маълум миқдорда ўзига сув сингдириб ушлаб туриш қобилияти унинг нам сиғими дейилади. Тупроқнинг нам сиғими максимал гигроскопик, капилляр, дала ва тўлиқ нам сиғимларига бўлинади. Деҳқончилик нуқтаи назаридан капилляр, тўлиқ ва дала нам сиғимлари аҳамиятли ҳисобланади.\nКапилляр нам сиғими деганда тупроқнинг капилляр ғовакларида ушланиб турган сув миқдори тушунилади. Капилляр нам сиғими капилляр ғовакликлар ҳажмига ва шу капиллярларга намликни келиб туришига боғлик бўлади. Ҳамма ғовакликларни сув билан тўлиши тўлиқ нам сиғими дейилади. Гравитацион сув юқоридан қуйи қатламга оқиб кетгандан сўнг тупроқда ушланиб қолган сув миқдорига тупроқнинг максимал дала нам сиғими дейилади.\nТупроқнинг сув ўтказувчанлиги деб юқоридан пастки қатламларига сув ўтказиш қобилиятига айтилади.\nКапилляр оралиқлар орқали сувни пастдан юқорига кўтаришига эса, тупроқнинг сув кўтариш хусусияти дейилади. Сув ўтказувчанлик\nва сув кўтариш тезлиги см/сек, см/мин ва см/соатларда ифодаланади. Тупроқнинг сув хоссалари унинг механик таркибига, структурасига ва тузилишига боғлик бўлади.\nТупроқ сув режимини туғри бўлиши учун: тупроқнинг сув ўтказувчанлигини яхшилаш, нам сиғимини ошириш, намни юқорига кўтариш хусусияти ва унинг буғланиш сатҳини камайтириш зарур. Бевосита тупроқ сув режимини бошқаришда қўлланиладиган тадбирлардан энг муҳими тупроқни сифатли ишлашдир. Ер сифатли ишланганда тупроқ тузилиши яхшиланади, унинг ғовак, кесакли структураси сақланади ва бегона ўтлар йўқолади. Намликнинг беҳуда сарф бўлиши камаяди. Тупроқнинг сув режимини бошқаришда суғоришни тўғри ташкил этиш ва суғоргандан сўнг ер етилиши билан сифатли ишлов бериш муҳим аҳамиятга эга.\nСуғориладиган деҳкончиликда тупроқнинг сув режимини яхшилаш муҳим тадбирлардан бири ҳисобланади. Тупроқда максимал даражада нам тўплаш ва фойдасиз сарфланишини, қуйи қатламларга сизиб кетишини, ёғин сувларининг пастликка, жарликларга оқиб кетиши ва бошқаларни иложи борича камайтириш зарур. Экилган уруғни биринчи навбатда тупроқнинг табиий намида ундириб олиш ва ундаги мавжуд намни сақлаган ҳолда оқилона фойдаланиш тадбирларини кўриш лозим.\nАлмашлаб экиш далаларига экинларни туғри навбатлаб экиш, ерга органик ўғитлар солиш, ерни экишга сифатли тайёрлаш ва уруғни ўз вақтида экиш, ўсимликларни юқори агротехника асосида парвариш қилиш кабилар тупроқнинг сув режимига таъсир этувчи энг муҳим омиллар ҳисобланади.\nС.А. Азимбоев (2006). Деҳқончилик, тупроқшунослик ва агрокимё асослари. Тошкент: Iqtisod-Moliya.


МАГАТЭ Ўзбекистон ядро инфратузилмаларини баҳолаш миссиясини юборади – Газета.uz\nLotinchada 20 август 2019, 21:54 Сиёсат\nХалқаро атом энергияси агентлигининг (МАГАТЭ) ядро инфратузилмаларини комплекс ўрганиш бўйича миссияси INIR (Integrated Nuclear Infrastructure Review) 2020 йилда Ўзбекистонга ташриф буюради. Бу ҳақда 19 август куни Тошкентда ташриф билан бўлиб турган МАГАТЭ бош директори ўринбосари Михаил Чудаков журналистларга маълум қилди.\n«Биз INIR — ядро инфратузилмаларини интеграциялашган текширувини ўтказишни таклиф қилмоқдамиз, биз Ўзбекистон билан келишдик, улар келгуси йил бундай текширувга буюртма беради», — деди Михаил Чудаков Энергетика вазирлиги ва «Ўзатом» агентлиги раҳбарияти билан музокаралар якунлари бўйича.\nУнинг сўзларига кўра, МАГАТЭ ҳужжатлари атом соҳасини ривожлантирни мақсад қилган давлатларнинг назорат қилувчи ва бошқарувчи органларини ташкил этиши лозим. «Биз Ўзбекистонда атомни ривожлантириш доирасида миссиялар туркумини ўтказишга тайёрмиз», — деди у.\n«Ўзатом» бош директори Жўрабек Мирзамаҳмудов Ўзбекистон апрелда ядро-энергетика дастурлари ҳолатини баҳолаш учун INIR миссиясини ўтказишни сўраб расмий мурожаат йўллаганини маълум қилди.\n«Октябрда Тошкентда ўзбек мутахассисларини ушбу миссияга тайёрлаш бўйича МАГАТЭ семинари ташкил этилади», — деди у.\nМАГАТЭ билан ҳамкорликда Ўзбекистондаги биринчи АЭС қурилиши лойиҳасини амалга ошириш доирасида 2020−2021 йилларда кадрлар салоҳиятини ошириш ва ядро инфратузилмаларини яратиш дастури ишлаб чиқилди.\n2018 йилнинг сентябрида Ўзбекистон ва Россия ҳукуматлари Ўзбекистон ҳудудида АЭС қурилишида ҳамкорлик қилиш тўғрисидаги битимни имзолади. «Росатом» давлат корпорацияси ВВЭР-1200 реактоор қурилмаларини ўз ичига олган иккита «3+» авлод энергоблокдан иборат мажмуани қуришни режалаштирмоқда.\nАввалроқ Жўрабек Мирзамаҳмудов Ўзбекистон ва Россия 2019 йил охирига қадар АЭС қурилиши бўйича шартнома имзолаши мумкинлигини маълум қилган эди. Қурилиш ишларини 2022 йилда Россия ҳукумати кредит маблағларини жалб этган ҳолда бошлаш режалаштирилган.


АШЪАРИЙЛАР - каломнинг асосий йўналишларидан бири - Ашъарий мактаби тарафдорлари. Боқилоний (1013 й. в.э.), ибн Фурқ (1015 й. в.э.), Абу Ишоқ Исфарўиний (1027 й в.э.), Абдул Қоҳир Бағдодий (1037 й. в.э.), Жувайний (1085 й. в.э.), Шаҳристоний (1153 й. в.э.) ва Фахриддин Розий (1209 й. в.э.) таниқли вакилларидир. А.нинг дунёқарашида акд диний анъана - накддан устун қўйилади. А. мотуридийлик тарафдорларидан ўнлаб ақидавий масалаларда фарк қиладилар. Мас., А. Аллоҳ ўз бандаларига тоқатларидан ташқари оғир ишларни ҳам буюриши мумкин десалар, мотуридийлар мумкин эмас дейдилар. А. Аллоҳни ақл билан таниш вожиблигига ҳам қарши турадилар. Далил келтира олмайдиган муқаллид мусулмоннинг имонини А. қабул эмас дейдилар. Имон озайиб-кўпайиб туриши, амал имоннинг таркибий қисми деб қараш ва б. А.нинг қарашларини энг аввал Эронда (10-а.да) кенг тарқалган шофиъийлик мазҳаби тарафдорлари қабул қилганлар. Ашъарийнинг ўзи таянган ҳанбалийлик тарафдорлари бу мактаб душманлари бўлиб қолган. Таниқли илоҳиётчиларнинг кўпчилиги (мас., Андалусияда Ибн Ҳазм) А. ғоясига қарши чиққан. Биринчи салжуқий султон Тўғрулбек (1038-1063 й.ларда ҳукмронлик қилган) даврида А. таълимоти бидъат деб эълон қилиниб, унинг тарафдорлари таъқиб этилган. Бироқ бу таълимот Боқилоний, Ғазолий ва б.нинг асарлари туфайли мусулмон оламида катта таъсирга эга бўлиб, каломнинг энг кенг тарқалган оқимига айланган.


Ўзбекистонга қарши ўйинга Сурия тарихидаги энг зўр тўпурар чақиртирилди\n13 март, 2017, 14:20\n2018 йилги жаҳон чемпионатининг саралаш турнирида Ўзбекистон футболчиларига қарши тўп сурадиган Сурия терма жамоаси ўз сафига Фирас Ал-Хатибни таклиф этди.\nБу футбол Сурия миллий терма жамоаси тарихида энг кўп гол урган ҳужумчи ҳисобланади. Айни пайтда 33 ёшни қаршилаган футболчи мамлакати бош жамоаси учун 2001 йилдан 2012 йилгача элликдан ортиқ учрашувда тўп сурган.\nБироқ, мамлакатадаги сиёсий инқироз Фирас Ал-Хатибнинг фаолиятига таъсир кўрсатди ва футболчи 2012 йилдан эътиборан терма жамоада ўйнамаслигини маълум қилди.\nКувайт чемпионатида тўп сураётган Фирас Ал-Хатиб шу йилнинг январь ойида терма жамоага қайтиш нияти борлигини билдирди. Кучли рақиб - Ўзбекистон терма жамоаси билан куч синашадиган сурияликлар бу янгиликни байрамона қабул қилди ва Фирас термадан таклиф олди.\nСурия - Ўзбекистон ўртасидаги учрашуви 23 март куни нейтрал майдон - Малайзиянинг Серембан шаҳридаги Tuanku Abdul Rahman Stadium стадионида бўлиб ўтади. Ўйин Тошкент вақти билан 17:00 да старт олиши режалаштирилган.


Худкуш-аёллар чегара постига ҳужум вақтида, қасос ҳақида ўйлаган бўлиши мумкин – Линдер\n16:01 08 Июл 2020\n14:13 08.11.2019 (Янгиланган 14:17 08.11.2019) Ҳавола олиш\nХалқаро аксилтеррорчилик ўқув уюшмаси президенти Иосиф Линдер ўзбек-тожик чегарасидаги ИШИД* худкуш-аёллари иштироки ҳақида ўз фикрларини айтди.\nЛиндер Sputnik Тожикистонга таъкидлашича, агар Шарқда бир аёл қурол оладиган бўлса, демак, унда жуда жиддий мотивация бўлган.\n“Жангарининг рафиқаси бўлиш ёки уй-рўзғор ишлари билан шуғулланиш бир нарса, қўлига қурол олиш ва қандайдир ишга бориш бу бошқа. Мана назорат пунктига ҳужум вақтида, тўғридан-тўғри ҳарбий тўқнашувда ўлиш учун бироз бошқача психотипга эга бўлиш керак. Худкуш танланганда ҳам турли механизмлар бор: кўпинча ҳамма ҳам чиндан ўлишини билмайди ёки уларни алоҳида тайёрланади”, - дейди Линдер.\nМутахассиснинг сўзларига кўра, одам ёллашда бошқа психологик профилга эга бўлган кишилар танланади.\n“Уларнинг орасида яқинлари у ёки бу террористик ташкилотга бориб, вазифаларни бажариш пайтида вафот этганлар ҳам бор. Шундан сўнг, уларнинг энг яқин қариндошлари, шу жумладан аёллар, қасос йўлига ўтадилар”, - деб қўшимча қилди эксперт.\nЭслатиб ўтамиз, 6 ноябрь кечаси 20 нафарга яқин қуролланган ниқобли кишилар Душанбедан 60 км масофада, ўзбек-тожик чегарасида жойлашган "Ишқобод" постига ҳужум қилиб, у ердан 5 та автомат ўқотар қуролни эгаллаб олишган эди. Ўтказилган махсус операция натижасида жангариларнинг 15 нафари йўқ қилиниб, 5 таси қўлга олинган.\nЧегара постига ҳужум қилган шахслар орасида беш нафар аёллар бўлган. Отишма вақтида икки нафар аёл ўлдирилди, қолганлари – қўлга олинди ва миллий хавфсизлик хизмати ходимлари томонидан сўроқ қилинди.\nЖиноий гуруҳида омон қолган аёллар Сўғд вилоятининг Истаравшан шаҳрида туғилгани маълум бўлди. Бу аёллар Афғонистон ҳудудида худкуш-террорчи сифатида ИШИД (Россияда ва бошқа мамлакатларда тақиқланган террорчилик ташкилот) махсус жамлоқларида узоқ вақт давомида тайёргарлик кўрган.\nМутахассиснинг тўлиқ изоҳини қуйидаги подкаст орқали рус тилида тинглашингиз мумкин.


Саудия Арабистонида келин куёвдан коронавирусга таҳлил топширишни талаб қилди\nСаудия Арабистонида келин бўлажак турмуш ўртоғидан коронавирус юқтириб олишдан хавотирланиб, тўй куни ундан коронавирусга таҳлил натижаларини кўрсатишни талаб қилди. Бу ҳақда “Ал-Оказ” нашри хабар берди.\nМаълум қилинишича, Видад Саъд исмли келин куёвдан коронавирусга топширган таҳлили натижаларини бевосита тўй олдидан тақдим қилишни сўраган.\nҚизнинг таъкидлашича, яқинда унинг қариндошларидан бири коронавирусдан вафот этган. Шу сабабли қиз вирусга чалиниши мумкинлиги хавотирида ўз қариндошларидан бу ҳақида куёвга етказишни илтимос қилган. Бироқ куёв келиннинг илтимосини бажаргани-йўқлиги номаълум, аммо тўй бўлиб ўтган.\nСаудиялик шифокорлар подшоҳликда коронавирусга таҳлил топшириш бепуллиги ва кўп вақт олмаслигини ҳисобга олиб, никоҳга кирувчи жуфтликлар ўтадиган тиббий кўрикка уларнинг коронавирусга таҳлил топширишларини ҳам киритишни таклиф қилмоқдалар.\nПодшоҳликда охирги ойлар кунига 1,5-2 мингта янги ҳолат қайд қилиб келинмоқда. Пандемия бошидан бери мамлакатда 308 мингдан кўпроқ касалланиш ҳолати қайд қилинган. Вирусдан вафот этганлар сони эса 3,7 мингга яқинни ташкил қилмоқда.